گوتەبێژی کۆمسیۆنی باڵای ھەڵبژاردن و راپرسی: هیچ رۆژێکمان بۆ هەڵبژاردنی پەرلەمان دیاری نەکردووه\n2018-01-04 [05:20 AM]\nگوتەبێژی کۆمسیۆنی باڵای سەربەخۆی ھەڵبژاردن و راپرسی، "شیروان زرار" دەڵێت: "ئێمە ھیچ رۆژێک دیاری ناکەین، دەسەڵاتی دیاریکردن لە ئیستادا دراوە بە جەنابی سەرۆکوەزیرانی ھەرێمی کوردستان و ئەوان بە ھاوبەشی لەگەڵ پەرلەمانی کوردستان رۆژێک دیاری دەکەن".\nکۆمسیۆنی باڵای سەربەخۆی ھەڵبژاردن و راپرسی ھەرێمی کوردستان، رەتی دەکاتەوە کە ئەوان رۆژی ئەنجامدانی ھەڵبژاردنەکان دیار بکەن و ئاماژەیش بۆ ئەوە دەکات کە بۆ ئەنجامدانی پڕۆسەی ھەڵبژاردنەکان داوای بوودجەیان کردووە.\nگوتەبێژی کۆمسیۆنی باڵای سەربەخۆی و ھەڵبژاردن و راپرسی، شیروان زرار لە کۆنگرەیەکی رۆژنامەوانیدا گوتی: "ئێمە کۆمەڵێک داواکاریمان گەیاندووەتە سەرۆکایەتی ئەنجوومەنی وەزیران و بڕیارە لە ماوەیەکی کورتدا وەڵاممان بدنەوە، دواتر لە ھەفتەی داھاتوو لەدوای جێبەجێکردنی داواکارییەکانی کۆمسیۆن، ئەوا بریارە کۆبوونەوەیەک رێکبخرێت لە کۆمسیۆنی باڵا و حکوومەتی ھەرێم و پەرلەمانی کوردستان".\nسەبارەت بەو بوودجەیەی کە کۆمسیۆنی باڵا پێویستییەتی بۆ پڕۆسەی ھەڵبژاردنەکان، شێروان زرار گوتی: "ئێمە وەکو بوودجەیەکی خەمڵاندن بڕی ٢٣ ملیۆن دۆلارمان خەمڵاندووە بۆ ھەردوو پڕۆسەکە، ئومێد دەکەین بە زووترین کات وەکو لەسەر رێککەوتووین پەسەند بکرێت".\nدوێنێ دەنگۆیەک بڵاوکرایەوە لەبارەی دیاریکردنی رۆژی ھەڵبژاردن کەوا راگەیەنرا لە ناوەڕاستی مانگی نیسان ئەنجام دەدرێت، گوتەبێژی کۆمسیۆنی باڵای سەربەخۆی و ھەڵبژاردن و راپرسی ھەرێمی کوردستان رەتیدەکاتەوە ھیچ زانیارییەک لەوبارەیەوە ھەبێت و گوتی: "حەز دەکەم ئەو روونکردەوەیە بدەین کە ئێمە ھیچ رۆژێک دیاری ناکەین، دەسەڵاتی دیاریکردن لە ئیستادا دراوە بە جەنابی سەرۆکوەزیرانی ھەرێمی کوردستان و ئەوان بە ھاوبەشی لەگەڵ پەرلەمانی کوردستان رۆژێک دیاری دەکەن، بۆیە ئێمە ھیچ شتێکمان لەو بارەیەوە نەخستووەتەڕوو".\nشێروان زرار گوتیشی: "ئەمڕۆ کارەکانی ئێمە تەواو بوو، چاوەڕێ دەکەین سەرۆکایەتی ئەنجوومەنی وەزیران رۆژێک لە ھەفتەی داھاتوو دیاری بکات بۆ ئەوەی کۆمسیۆنی باڵا و سەرۆکایەتی ئەنجوومەنی وەزیران کۆببینەوە و گفتوگۆ لەسەر ئەو بابەتە بکرێت و باس لە خشتەی پێویست بکەین".\nئاماژەی بەوەشکرد کە یەکێک لە داواکانیان لە ئەنجوومەنی وەزیران ئەوەبووە کە ھاوکاریان بن لە پاککردنەوەی تۆماری دەنگدەران، چونکە لایەنە سیاسییەکان قسەی جددیان لەسەر تۆماری دەنگدەران ھەیە، ھەفتەی داھاتووش وردەکاری لەبارەی تۆماری دەنگدەران دەخەنەڕوو.\nئەم هەواڵە 2734جار خوێندراوەتەوە


فۆریس پولیسی: بڕینی سه‌ری مــاره‌كه مانای مردنی نییه\nئه‌بو به‌كر به‌غدادی كوژراوه؟ فۆریس پولیسی: بڕینی سه‌ری مــاره‌كه مانای مردنی نییه   17/7/2017\nسه‌رچاوه هه‌واڵگرییه‌كان له هه‌فته‌ی رابردوودا باسیان له ده‌ستخستنی ئه‌و زانیاریانه كرد كه ئاماژه به كوژرانی ئه‌بو به‌كر به‌غدادی سه‌ركرده‌ی رێكخراوی داعش ده‌كه‌ن، شرۆڤه‌كارێكیش له گۆڤاری «فۆرین پۆلیسی» ئه‌مریكاییش ده‌ڵێت، گه‌ر كوژرانی به‌غدادی راست بێت، بڕینی سه‌ری ماره‌كه مانای مردنی ناگه‌یه‌نێت و به‌و واتایه نایه‌ته‌وه كه مه‌ترسییه‌كانی رێكخراوی داعش بۆسه‌ر جیهان كۆتاییان هات.\nهه‌فته‌ی رابردوو، سه‌رچاوه هه‌واڵگرییه‌كان به ئاژانسی «سپۆتینك»ی روسییان راگه‌یاندبوو، هێزه ئه‌منییه‌كان له به‌ری راستی شاری موسڵ، به‌ڵگه‌نامه‌یه‌كیان دۆزیوه‌ته‌وه كه تێیدا رێگه له بڵابوونه‌وه‌ی هه‌واڵی كوژرانی ئه‌بو به‌كر به‌غدای سه‌ركرده‌ی رێكخراوی داعش گیراوه و هه‌ر له‌و به‌ڵگه‌نامه‌یه‌شدا هاتووه كه «ده‌وڵه‌تی ئیسلامی ده‌مێنێته‌وه ته‌نانه‌ت گه‌ر به‌غدادیش بكوژرێت».\nوه‌ك ئاژانسه‌كه ئاماژه‌ی پێكردووه، له به‌ڵگه‌نامه‌كه‌دا داوا له چه‌كدارانی داعش كراوه «ئارامگر و خۆڕاگربن و گوێڕایه‌ڵی ئه‌و فه‌رمانانه بن كه له‌لایه‌ن سه‌ركرده‌كانه‌وه ده‌رده‌چن و نه‌هامه‌تییه‌كان تێده‌په‌ڕێنن و هه‌واڵی كوژرانی به‌غدادی په‌رده‌پۆش بكه‌ن و رێگه له بڵابوونه‌وه‌ی بگرن تا پشێوی له‌نێو ریزه‌كانی رێكخراوه‌كه دروست نه‌بێت «، به‌ڵگه‌نامه‌كه‌ش به‌پێی «سپۆتینك» ته‌نیا له‌نێوان سه‌ركرده‌كانی داعشدا ئاڵوگۆڕكراوه.\nهێزه عیراقییه‌كان له سه‌ره‌تای هه‌فته‌ی رابردوو، توانیان ئه‌و شوێنانه له چنگی رێكخراوی داعش له ناوچه‌كانی موسڵی كۆن له خۆرئاوای شاره‌كه رزگاربكه‌ن و كۆتایی به دوایین پێگه‌ی داعش له شاره‌كه‌دا بهێنن كه پێشتر به پایته‌ختی به‌ناو خه‌لافه‌تی ده‌وڵه‌تی ئیسلامی له عیراق و شام داده‌نرا.\nپێشتر وه‌زاره‌تی به‌رگری روسیا له 16ی حوزه‌یراندا رایگه‌یاندوو كه زانیاریی له‌سه‌ر كوژرانی سه‌ركرده‌ی رێكخراوی داعش له بۆردومانێكی فڕۆكه‌كانی روسیا له باشووری شاری ره‌قه‌ی سوریا له 28ی ئایاری رابردوو، ده‌ستكه‌وتووه.\nكوژرانی ماره‌كه مایه‌ی مردنی نییه\nكولین كلارك له گۆڤاری «فۆرین پۆلیسی» ئه‌مریكایی، وتارێكی شرۆڤه‌كاریی سه‌باره‌ت به هه‌واڵی كوژرانی ئه‌بو به‌كر به‌غدادی له بۆردومانێكی فڕۆكه‌كانی روسیادا، نوسیوه و ده‌ڵێت: «بڕینی سه‌ری ماره‌كه مانای مردنی ناگه‌یه‌نێت، بۆیه گه‌ر هه‌واڵی كوژرانه‌كه‌ش راست بێت، مانای كۆتایی ئه‌و مه‌ترسییه نییه كه رێكخراوه‌كه‌ی له‌سه‌ر جیهان دروستی كردووه».\nكلارك پێیوایه، گه‌ر ئه‌و هه‌واڵانه‌ش راستبن، جگه له سه‌ركه‌وتنێكی مه‌عنه‌وی به‌سه‌ر ده‌وڵه‌تی ئیسلامیدا چی دی ناگه‌یه‌نێت، «چونكه هه‌ره‌می رێكخراوه‌كه له‌سه‌ر تاكه كه‌سێك به‌ند نییه، به‌ڵكو رێكخراوێكی جیهانیه و خاوه‌نی به‌ناو ولایه‌ته‌كانه، ئه‌وه‌ش واده‌كات رێكخراوه‌كه وابه‌سته‌ی یه‌كدی بێت کە هاوشێوه‌ی قاعیده نییه، بگره خاوه‌نی نه‌رمییه‌كه كه پێشتر له هیچ گروپێكی توندڕه‌وی تردا نه‌بینراوه. له‌كاتێكدا سه‌ركردایه‌تیكردنی به‌غدادی بۆ رێكخراوه‌كه یاریده‌ر بوو بۆ به‌سه‌ربازكردنی بیانییه‌كان و وه‌رگرتنی شه‌رعیه‌ت بۆ به‌ناو ده‌وڵه‌ته‌كه‌ی، ئامانجه سه‌ره‌كییه‌كه به‌رده‌وامبوونی دابه‌شكردنی رۆڵی رێكخراوه‌كه‌یه به‌سه‌ر ولایه‌ته‌كانی میسر و لیبیا و ئه‌فغانستان و شوێنه‌كانی تر.\nكلارك ده‌ڵێت: رێكخراوه‌كه له‌ماوه‌ی ساڵی رابردوودا زیانی گه‌وره‌ی پێگه‌یشت، و زۆربه‌ی ئه‌و سه‌رچاوانه‌ی كۆمه‌كیان ده‌كرد وشككران، و ئاستی ئه‌وانه‌ی په‌یوه‌ندییان پێوه‌ده‌كرد به‌شێوه‌یه‌كی به‌رچاو دابه‌زی، به‌ڵام هه‌موو ئه‌وانه نه‌بوونه رێگر له‌به‌رده‌م ئه‌نجامدانی هێرشه خوێناوییه‌كانی له ناوچه جیاجیاكانی جیهان، له‌وانه هێرشه‌كانی له‌نده‌ن و تاران و شوێنه‌كانی تر. ئه‌گه‌ر به‌شێوه‌یه‌كی راسته‌وخۆش به‌رپرس نه‌بوبێت له‌و هێرشانه، تواناكانی ئیلهامبه‌خش بوون بۆ توندڕه‌وه‌كان تا هێرشه‌كان به‌ناوی رێكخراوه‌كه‌وه جێبه‌جێ بكه‌ن و قه‌باره‌ی بلابوونه‌وه‌ی داعش له جیهاندا ده‌ربخه‌ن.\nله‌گه‌ڵ چڕبوونه‌وه‌ی شه‌ڕه‌كان له موسڵ و ره‌قه، رێكخراوه‌كه پیاوه‌كانی و چه‌ك و ته‌قه‌مه‌نییه‌كانی به‌ره‌و شاره‌كانی درێر ئه‌لوزر و مه‌یادین گواسته‌وه، ئه‌وه‌ش ئه‌گه‌ری دروستبوونی ململانێیه‌كی خوێناوی له نزیك سنوره‌كانی عیراق و ئوردن زیاد ده‌كات. به‌چاوپۆشین له شوێنی شه‌ڕەكه له‌گه‌ڵ داعش- كلارك به‌پێویستی ده‌زانێت ئه‌مریكا ستراتیژێكی دوورمه‌ودا بۆ رووبه‌ڕبوونه‌وه‌ی رێكخراوه‌كه له‌سه‌ر ئاستی جیهان دابنێت. چونكه وه‌ك ئه‌و باسی ده‌كات، كوژرانی به‌غدادی به‌س نییه، بگره پێویسته له‌سه‌ر واشنتۆن له‌سه‌ر ئاستی سیاسی و ئابوری و كۆمه‌ڵایه‌تی خۆی بۆ ئه‌و رووبه‌ڕبوونه‌وه‌یه ئاماده بكات.\nكلارك وایده‌بینێت كه توندوتیژی تایه‌فه‌گه‌ری و جه‌نگی ئه‌هلی له سوریا و هه‌ژاریی و خۆسه‌پێنی له ناوچه‌كه، فاكته‌رن سه‌ره‌كییه‌كانی بوونی رێكخراوی داعشن، بۆیه پێویسته سنورییان بۆ دابنرێت. ئه‌و هه‌ڕه‌شه‌یه‌ی ناوچه‌ی خۆرهه‌ڵاتی گرتووه‌ته‌وه، بۆ ناوچه جیاجیاكانی هه‌موو جیهان ته‌شه‌نه ده‌كات. له سه‌رده‌می جیهانگیریی، توندڕه‌وه‌كان ده‌توانن بانگه‌شه بۆ بیروبڕواكانیان بكه‌ن و بیانییه‌كان په‌لكێش بكه‌ن تا له وڵاته‌كانی خۆیاندا هێرش و په‌لاماره‌كان ئه‌نجام بده‌ن. به هه‌مان شێوه ئه‌و تیرۆریستانه‌ی ده‌گه‌ڕێنه‌وه وڵاته‌كانیان هه‌ڕه‌شه‌یه‌كی گه‌وره‌تر له‌سه‌ر خۆرئاوا دروست ده‌كه‌ن.\nله‌گه‌ڵ پاشه‌كشه‌كردنی رێكخراوی ده‌وڵه‌تی ئیسلامی (داعش) له سوریا و عیراق، چه‌كداره‌كانی رووده‌كه‌نه لقه‌كانی تری وه‌ك ولایه‌تی سینا، و ره‌نگه باڵی نوێ له ناوچه‌كانی وه‌ك باشووری خۆرهه‌ڵاتی ئاسیا، هاوشێوه‌ی فلیپین دابمه‌زرێنن. ده‌وڵه‌ته شكستخواردووه‌كان و ئه‌و ناوچانه‌ی یاسایان تێدا نییه، په‌ناگه‌یه‌كی ئارامن بۆ رێكخراوه‌كه و لایه‌نگرانی.\nتاوه‌كو ئه‌مڕۆ، ئه‌مریكا پلانه‌كه‌ی بۆله‌ناوبردنی رێكخراوی داعش ئاشكرا نه‌كردووه، وێڕای بڵاوبوونه‌وه‌ی ئه‌و پڕوپاگه‌ندانه‌ی باس له‌وه ده‌كه‌ن، راوێژكاری ئاسایشی نه‌ته‌وه‌یی ئیداره‌ی تره‌مپ و به‌رپرسانی تر، سه‌رقاڵی داڕشتنی پلانه‌كه‌ن. به‌پێی راپۆرتێكیش، ئه‌و پلانه هاوشێوه‌ی پلانه‌كه‌ی ئۆبامایه، به‌ڵام زیاتر جه‌خت له‌سه‌ر بڕینی سه‌رچاوه‌كانی كۆمه‌ككردنی جیهادییه‌كان و تانه‌دان له بیروبۆچوونه‌كانیان و راوه‌دونانیان ده‌كاته‌وه له‌هه‌ر جێگه‌یه‌ك بونیان هه‌بێت.\nبه‌گژداچوونه‌وه‌ی رێكخراوی داعش\nكلارك ده‌پرسێت، ده‌كرێت چی تر بكرێت بۆ له‌ناوبردنی رێكخراوی ده‌وڵه‌تی ئیسلامی له خۆرهه‌ڵاتی ناوه‌ڕاست؟ له وه‌ڵامیشیدا ده‌ڵێت، له‌سه‌ر ئاستی سیاسی پێویسته رووبه‌ڕووی هۆكاره راسته‌قینه‌كانی تیرۆر ببینه‌وه كه به بۆچوونی ئه‌و نوسه‌ره، خۆی له دامه‌زراندنی حوكمڕانییه‌كی شه‌رعی به‌هێز له ناوچه سونییه‌كاندا ده‌بینێته‌وه.\nكلارك وه‌ك له نوسینه‌كه‌یدا كه له ماڵپه‌ڕی گۆڤاری «فۆرین پۆلیسی» بڵاوكراوه‌ته‌وه ئاماژه‌ی پێده‌كات «ئه‌وه‌ی به‌رپرسیانی ئه‌مریكایی به ناوچه سه‌قامگیره‌كان ناوی ده‌به‌ن، خواسته‌كان به‌جێناگه‌یه‌نن. پارێزگا سونییه‌كان له عیراق، پێویسته سه‌ربه‌خۆیی سیاسی زیاترییان هه‌بێت. له سوریاش، فیدراڵی نامه‌ركه‌زی رێگه‌چاره‌یه‌كی واقعی ده‌بێت بۆ چاره‌سه‌ركردنی كێشه سیاسییه‌كان له ئاینده‌یه‌كی نزیكدا. ده‌كرێت هاوپه‌یمانی نێوده‌وڵه‌تی، به‌رده‌وامبێت له‌سه‌ر یارمه‌تیدانی ئه‌و لایه‌نانه‌ی به‌شێوه‌یه‌كی مه‌یدانی دژ به رێكخراوی داعش شه‌ڕده‌كه‌ن، له‌گه‌ڵ به‌رده‌وامبوونی هێرشه ئاسمانیه‌كان كه له‌لایه‌ن هاوپه‌یمانانه‌وه ئه‌نجام ده‌درێن.\nكلارك، به‌پێویستی ده‌زانێت ولایه‌ته یه‌كگرتووه‌كان پێداچوونه‌وه و هه‌ڵسه‌نگاندن بۆ ستراتیژی ئێستای بكات تا بزانێت كاریگه‌ریی چه‌نده له‌سه‌ر خواستی كورده‌كان كه هه‌وڵ بۆ سه‌ربه‌خۆیی ده‌ده‌ن.\nئه‌مریكا پێشتر رایگه‌یاندوو چه‌ك و ته‌قه‌مه‌نییەکان له یه‌كینه‌كانی پاراستنی گه‌لی كوردی ده‌ستێنێته‌وه كه بۆ به‌گژداچوونه‌وه‌ی داعش له باكووری سوریا پێشكه‌شی كردوون، هه‌رچه‌نده ئه‌وه له واقیعدا كارێكی قورسه. به وته‌ی شرۆڤه كاره ئه‌مریكاییه‌كه «ئیداره‌كه‌ی تره‌مپ یان ده‌بێت مه‌ترسی كورده‌كان بڕه‌ووێنێته‌وه، یان ده‌بێت پشتیوانی له هێزێكی زیاتر كاریگه‌ر بكات له‌ڕووی مه‌یدانییه‌وه».\nناكرێت پێشبینی ده‌ره‌نجامه خراپه‌كانی هیچ ستراتیژێك بكرێت وه‌ك – كلارك له‌ڕێی «فۆرین پۆلیسی»یه‌وه ئاماژه‌ی پێده‌كات-به‌ڵام به‌كارهێنانی هێزی سه‌ربازی له‌گه‌ڵ ستراتیژی سیاسی كه ئامانج لێی بێبه‌شكردنی تیرۆریستان بێت له شه‌رعه‌یت، ده‌بێته مایه‌ی ئه‌وه‌ی رێكخراوی داعش نه‌توانێت هێرشی جیهانی ئه‌نجام بدات، و ده‌بێته مایه‌ی به‌هێزكردنی حوكمڕانییه‌كان له خۆرهه‌ڵاتی ناوه‌ڕاست و زامنكردنی سه‌قامگیریی هه‌رێمایه‌تی.\nگۆڤاری فۆرین پۆلیسی « Foreign Policy» گۆڤارێكی ئه‌مریكاییه و هه‌موو دوو مانگ جارێك ده‌رده‌چێت و له ساڵی 1970دا له‌لایه‌ن سۆمۆیل هنتگتۆن و وارن دیمیان مانشله‌وه دامه‌زرێنرا، ساڵانه‌ش ده‌سته‌واژه‌ی ده‌وڵه‌ته شكستخواردووه‌كان بڵاوده‌كاته‌وه.\nداعش له‌پاش نه‌مانی به‌غدادی\nگه‌ر هه‌واڵی كوژرانی به‌غدادی راست بێت، رێكخراوه‌كه به‌خێرایی كار بۆ دانانی جێگره‌وه‌ی ده‌كات له‌ڕێی ئه‌نجومه‌نی «اهل الحل و العقد»، به‌ڵام داعش په‌له ناكات له‌وه‌ی سه‌ركرده نوێیه‌كه‌ی به خه‌لیفه وه‌سف بكات، چونكه پله‌یه‌كی شه‌ره‌فیه و ده‌درێت به‌و كه‌سانه‌ی له نه‌وه‌ی پێغه‌مبه‌ر محه‌مه‌دن.\nله‌گه‌ڵ ئه‌وه‌شدا –كلارك ده‌ڵێت- گرنگی به‌غدادی زیاتر ره‌مزییه وه‌ك له‌وه‌ی ستراتیژی سه‌ربازی بێت. كه‌سێتی به‌غدادی له ساڵانی 2014 و 2016 ناوبانگێكی گه‌وره‌ی په‌یدا كرد، ئه‌و ماوه‌یه‌ی كه تێیدا رێژه‌یه‌كی زۆر له بیانییه‌كان روویان ده‌كرده ناوچه‌كانی ژێر كۆنترۆڵی رێكخراوه‌كه له عیراق و سوریا.\nكولین كلارك له كۆتاییدا و له راپۆرته شرۆڤه‌كارییه‌كه‌یدا ده‌ڵێت، كوژرانی به‌غدادی مانای له‌ناوبردن و ریشه‌كێشكردنی فكری سه‌له‌فی جیهادی ناگه‌یه‌نێت، و بگره له‌ناوبردنی ته‌واوه‌تی داعش ناگه‌یه‌نێت. بۆیه پێویسته ده‌ركردن و راوه‌دونانی داعش له‌و ناوچانه‌ی له عیراق و سوریا و لیبیا ده‌ستی به‌سه‌رداگرتوون به‌رده‌وام بێت، ئه‌وه‌ش ده‌بێته مایه‌ی ئاوابوونی ئه‌ستێره‌كه‌ی . پێویستیشه چاوه‌ڕوانی ئه‌وه نه‌بین كه مردنی ته‌نیا یه‌ك پیاو ده‌بێته مایه‌ی دیاریكردنی چاره‌نوسی ته‌واوی ناوچه‌كه.\nئه‌بو به‌كر به‌غدادی سه‌ركرده‌ی رێكخراوی ده‌وڵه‌تی ئیسلامی (داعش) له مانگی حوزه‌یرانی 2014 له‌پاش كۆنترۆڵكردنی شاری موسڵ کە بە دووەم گه‌وره‌ترین شار له‌ڕووی دانیشتوانه‌وه له عیراقدا داده‌نرێت له‌لایه‌ن رێكخراوه‌كه‌یه‌وه بۆیه‌كه‌م جار له میدیاكاندا ده‌ركه‌وت و له وتاری نوێژینی هه‌ینی ئه‌و ده‌مه‌دا، به‌ناو خه‌لافه‌تی ده‌وڵه‌تی ئیسلامی راگه‌یاند و داوای كرد پشتیوانی و پشتیگیری له مسوڵمانان كرد.\nدوابه‌دوای ئه‌وه، رێكخراوی داعش وێڕای پێشڕه‌وییه‌كانی له سوریا، له عیراقیش توانی زۆربه‌ی ناوچه‌كانی پارێزگای نه‌ینه‌وا و شاری تكریت سه‌نته‌ری پارێزگای سه‌ڵاحه‌دین و ناوچه‌كانی پارێزگای دیاله و زۆرینه‌ی هه‌ره زۆری پارێزگای ئه‌نبار و ناوچه‌كانی باشووری كه‌ركوك كۆنترۆڵ بكات، ئه‌وه‌ش وایکرد هه‌ڕه‌شه‌یه‌كی گه‌وره له‌سه‌ر به‌غدا و شاری هه‌ولێر دروست ببێت، تا ئه‌و كاته‌ی سوپای عیراق و هێزه‌كانی پیچشمه‌رگه و هێزه‌كانی حه‌شدی شه‌عبی توانیان به‌رپه‌رچی ئه‌و پێشڕه‌ویانه‌ی داعش بده‌نه‌وه و به‌شێوه‌یه‌كی به‌رچاو پاشه‌كشه‌یان پێبكه‌ن.\nله هه‌فته‌ی رابردووشدا، حه‌یده‌ر عه‌بادی سه‌رۆك وه‌زیرانی عیراق، له شاری موسڵه‌وه، سه‌ركه‌وتنی هێزه عیراقییه‌كانی به‌سه‌ر داعشدا راگه‌یاند كه به مۆڵگه‌ی سه‌ره‌كی رێكخراوه‌كه له عیراقدا داده‌نرا.\nوێڕای كۆنترۆڵكردنه‌وه‌ی شاری موسڵ، تائێستاش له عیراق، قه‌زای ته‌له‌عفه‌ر له نه‌ینه‌وا و قه‌زای حه‌ویجه له باشووری كه‌ركوك، له چنگی چه‌كدارانی داعشدان، له سوریاش ئۆپه‌راسیۆنه‌كان بۆ رزگاركردنی شاری ره‌قه له‌لایه‌ن هێزه‌كانی سوریای دیموكرات به‌رده‌وامن و به رزگاركردنی ئه‌و شاره‌ش، ده‌كرێت سه‌ركه‌وتنی ته‌واوه‌تی به‌سه‌ر ئه‌و رێكخراوه توندڕه‌وه له ناوچه‌كه‌دا رابگه‌یه‌نرێت.\nئه‌بو به‌كر به‌غدادی كێیه؟\n-ناسناو: ئه‌بو دوعا، خه‌لیفه ئه‌بو به‌كر، ئیبراهیم عه‌واد ئیبراهیم به‌دری سامه‌ڕائی، ئه‌بو به‌كر حوسه‌ینی به‌غدادی\n-شوێنی نیشته‌جێبوونی: ره‌قه‌ی سوریا/ موسڵ له عیراق\n-ئه‌و لایه‌نه‌ی كاریی بۆ ده‌كرد: رێكخراوی «ده‌وڵه‌تی ئیسلامی» (داعش)\nزانیاریی زیاتر له‌سه‌ر به‌غدادی\n-ئه‌بو به‌كر به‌غدادی، به‌رپرس بوو له ئه‌نجامدانی هه‌زاران كاریی كوشتن و ده‌ستدرێژكردنه سه‌ر مرۆڤایه‌تی، به‌وپێیه‌ی سه‌ركرده‌ی رێكخراوێكی تیرۆریستی چه‌كدار بووه به ناوی رێكخراوی «ده‌وڵه‌تی ئیسلامی».\n-به‌غدادی له ساڵی 2010وه سه‌رپه‌رشتی هێرشه تیرۆریستییه فراوانه‌كانی كردووه له سوریا و عیراق و ئه‌وروپای خۆرئاوا و ولایه‌ته یه‌كگرتووه‌كان.\n-ژماره‌یه‌ك له‌و هێرش و په‌لامارانه‌ی له‌لایه‌ن رێكخراوه‌كه‌وه له عیراق و سوریا ئه‌نجامدراون، بونه‌ته مایه‌ی كوشتنی به‌كۆمه‌ڵ.\n-به‌غدادی ته‌مه‌نی 46 ساڵه و له ساڵی 1971 له شاری سامه‌ڕای عیراق له خانه‌واده‌یه‌كی سوننی سه‌ر به چینه مامناوه‌نده‌كان له‌دایكبووه.\n-بڕوانامه‌ی دكتۆرای له توێژینه‌وه ئیسلامییه‌كان له زانكۆی خوێندنه ئیسلامییه‌كان له به‌غدا به‌ده‌ستهێناوه. له‌گه‌ڵ په‌یوه‌ندیكردنی به ئیخوان موسلیمین رووی له ئاراسته توندڕه‌وه‌كان كردووه، له‌ماوه‌ی مانه‌وه‌یشی له گرتوخانه‌ی سه‌ربازگه‌ی بوكا له عیراق له ساڵی 2004، هێنده‌ی تر فكری توندڕه‌وی لای به‌غدادی زیادی كردووه.\n-به‌غدادی له ساڵی 2006 په‌یوه‌ندی به رێكخراوی قاعیده‌وه كردووه و به‌رله‌وه‌ی داعش دابمه‌زرێنێت پۆستی سه‌ركردایه‌تی له‌نێو رێكخراوه‌كه‌دا هه‌بووه.\n-له‌پاش داگیركردنی شاری موسڵ له حوزه‌یرانی 2014 له‌لایه‌ن داعشه‌وه، به‌غدادی له وتارێكی نوێژی هه‌ینیدا خۆی وه‌ك خه‌لیفه‌ی ده‌وڵه‌تی ئیسلامی راگه‌یاند و داوای له مسوڵمانان كرد به‌یعه‌تی پێبده‌ن.\n-خه‌ڵاتێك كه بڕه‌كه‌ی ده‌گاته 25 ملیۆن دۆلاری ئه‌مریكایی له‌به‌رانبه‌ر به‌خشینی زانیاریی كه ببێته مایه‌ی ده‌ستگیركردنی یان كوژرانی، ته‌رخانكرابوو.


ئێران دەڵێت " پێشکەوتنێکی گرنگ" لە گفتوگۆکانی ناوکی ڤیەننا ئەنجام دراوە\nسەعید خەتیبزادە، وتەبێژی وەزارەتی دەرەوەی ئێران ڕۆژی دووشەممە لە ڤیەننا ڕایگەیاند، کە وتووێژەکان لەسەر بوژاندنەوەی ڕێککەوتنی ناوکی ساڵی 2015ی نێوان ئێران و زلهێزانی جیهان "پێشکەوتنێکی بەرچاوی بەخۆوە بینیوە."\nبەجیا گەورە بەرپرسی ئاسایشی ئێران عەلی شەمخانی گوتی وتووێژەکان لەگەڵ دانوستانکارانی ئەوروپا بەردەوام بوون و بەردەوام دەبێت لە کاتێکدا دانوستانەکان لەگەڵ ئەمەریکا لە بەرنامەی کاردا نەبوون چونکە ئەوان نابنە سەرچاوەی "هیچ پێشکەوتنێک".\nلە مانگی چواری ساڵی ڕابردووەوە لە ڤیەننا گفتوگۆی ناڕاستەوخۆی نێوان تاران و واشنتۆن دەستی پێکردووە، ئەمەش لە نێوەندی نیگەرانییەکان دەربارەی پێشکەوتنی ناوکی تاران، کە لەلایەن زلهێزەکانی ڕۆژئاواوە وەک ناجێگیر دەبینرێن مەگەر ڕێککەوتن بەم زووانە ئەنجام بدرێت.\nلە کاتێکدا خەتیبزادە گوتی پێشکەوتنێکی بەرچاو بەدیهاتووە و ئاماژەی بەوەشکرد "ئەو کێشانەی کە ماونەتەوە لە قورسترین کێشەکانن."\nئاژانسی هەواڵی ڕۆیتەرز هەفتەی ڕابردوو بڵاویکردەوە کە ڕێکەوتنێکی ئەمەریکا و ئێران لە ڤیەننا بەڕێوەدەچێت پاش چەند مانگێک لە گفتوگۆی ناڕاستەوخۆ بۆ زیندووکردنەوەی ڕێککەوتنە ناوەکییەکە، کە واشنتۆن لە ساڵی 2018 لێی کشایەوە.\nهەروەها دەقی ڕەشنووسی ڕێککەوتنەکە ئاماژەی بە کێشەکانی دیکە کرد کە بریتی بوون لە هەڵگرتنی ئەو بەستەرە لەسەر ملیارەها دۆلار لە پارەی ئێران لە بانکەکانی کۆریای باشوور و ئازادکردنی زیندانییە ڕۆژئاواییەکان کە لە ئێران دەستگیرکراون.\nئێران ئامادەیە بەندکراوان لەگەڵ ئەمەریکا ئاڵوگۆڕ پێبکات، وەزیری دەرەوە ڕۆژی شەممە ئەوەشی گوت کە گفتوگۆکان بۆ بوژاندنەوەی ڕێکەوتنی ناوکی دەتوانێت "بەزووترین کات" سەربکەوێت ئەگەر ئەمەریکا بڕیاری سیاسی پێویست بگرێتەبەر.\nڕێکەوتنی ساڵی 2015ی نێوان ئێران و زلهێزەکان، دەوڵەمەندکردنی یۆرانیۆمی ئێرانی سنووردار کرد، بەڵام ئێران هەندێک لە بەندەکانی ڕێککەوتنەکەی پێشێلکردووە، لەو کاتەوەی ئەمەریکا لە ڕێکەوتنەکە کشایەوە و سزاکانی دووبارە سەپاندەوە بەسەر تاراندا.\nئەمەریکا ئامادەیی خۆی بۆ وتووێژی ڕاستەوخۆ لەگەڵ ئێران بۆ چارەسەرکردنی کێشە هەڵپەسێردراوەکان ڕاگەیاندووە. لە کاتێکدا ئەمەریکا و وڵاتانی ڕۆژئاوا نیگەرانییان لەمەڕ بەرنامە ناوکییەکانی ئێران هەیە و پێیان وایە ئێران هەوڵی دروستکردنی بۆمبی ناوکی دەدات، هەرچەندە ئێران دەڵێت بەرنامە ناوکییەکانی تەنها بە مەبەستی ئاشتییە.\nئێران: فڕۆکەیەکی جەنگی ئێرانی دەکەوێتە خوارەوە و سێ کەس گیان لەدەست دەدەن\nڕاوێژکاری ئەڵمانیا: ئێران دەرفەتێکی کەمی ماوە بۆ زیندووکردنەوەی ڕێکەوتنی ناوکی لەگەڵ زلهێزانی جیهاندا\nچەندین ڕێکخراوی کۆمەڵگەی مەدەنی داوا دەکەن سزاکانی سەر ئیبراهیمی ڕەئیسی هەڵنەگیرێن


کوشتنی ژن، چ جەستەیی و چ مەعنەوی، کوشتنی کۆمەڵگایە | Hawar هاوار\nHome وتار و بابه‌ت کوشتنی ژن، چ جەستەیی و چ مەعنەوی، کوشتنی کۆمەڵگایە\nئازار 18, 2017\nنووسینی: سارا قەناعەتفەر\nبا هەزار (زێ) و (گادەر) و (لاوێنی) ڕوونیشمان هەبێ\nتاکو ژن ئازاد نەبێ، سەرچاوەکەی ژین لیخنە\nکۆیلەتی باوی نەماوە، کیژی کوردی خۆشەویست!\nڕاپەڕە، هەستە لە خەو، ئاخر چ وەختی خەوتنە؟\nکوژرانی ژن لە کۆمەڵگای ئیسلامیدا مژارێک نیە بۆ ئەوە ببێ زانستیانە باسی لەسەر بکرێت و شیکاری لەسەر بکرێت چون لە ڕاستیدا ژنی کۆمەڵگای ئیسلامی هەر لە بنەڕەتڕا بونەوەرێکی مردوو دێتە ئەژمار.\nکۆمەڵیک پرسیار هەن کە دەکرێ لە هەمبەر کۆمەڵگای ئیسلامی بیانورووژێنین: ژن بۆ دەبێت بکوژرێ؟ بۆ دەبێت بەردباران بکرێت؟ یان لە ماڵێ زیندانی بێت؟ بۆ نابێت ژن هەستی هەبێت و بە پێی دڵ و حەز و هزری خۆی بژیت؟\nڕاستە لە کۆمەڵگای ئیسلامی و لە فەلسەفەی ئیسلامدا لە زۆر شوێن و بە چەندین شیوە، ئیزنی کوشتنی ژن بە شێوەی جەستەیی دراوە کە یەکیان سەنگسارە بەڵام کوشتنی ژن تەنیا ئەوە نیە هەناسەی لێ بستێنی و ئیزن نەدەی چیتر دڵی لێبدات واتا تەنیا جەستەی لەناو بچێ.\nکوشتن یان لەناوبردنی ژن خۆی یەک ڕەوت یان پرۆسەیە واتا لە شوێنێکەوە دەست پێدەکات و مەودای هەیە. پڕۆسە (یان رەوت)ی کوشتنی ژن لەو چرکەوە دەست پێدەکات کە ئیزنی ئەوەی لێ دەستێندرێتەوە کە خۆ خاوەنی بڕیار و کەسایەتیی خۆی بێت کە لە کۆمەڵگای ئێمەدا وەک یەک کۆمەڵگای ئیسلامی، زۆربەی پیاوەکان دەستیان لە سەرگرتن و بەرەوپێشچوونی ئەو ڕەوتدا هەیە.\nهۆکارەکانی کوشتنی ژن لە کوردستان، زیندووکەرەوەی کولتور و داب و نەرینی دەیان و بگرنە سەدان ساڵ لەمەوبەری دەسەڵاتدارانی مزگەوت و خانەقا و سەرۆک خێڵەکانە کە هیچ دوور نیە دەیان ساڵی دیکەش هەر بە بیرووباوەڕەوە ژن بچەوسێننەوە. هەتا شەڕەف لە ناوگەڵی ژندا ببینن، بارودۆخەکە لەوەش تەمومژاویتر دەبێت. سنووردارکردنی شەڕەف بە کۆئەندامی سێکسیی ژن و پیاو بە خاوەنی ئەو شەرەفە زانین، پێش بە کرانەوەی دەرگای هزر و تێڕامان و لە ئەنجامدا بەرەوپێش چوونی ئاستی گەشە و پەرەسەندنی کۆمەڵگا دەگرێت.\nناکرێ و ناتانری ژن شانازی بە مێژوویەکەوە بکات کە لێوانلیوە لە کوشتنی ژن و زەوت کردنی مافی ژیانی. بەمێرددانی کچۆڵەیەکی 12 ساڵان و بگرە کچۆڵەی تەمەن هەشت ساڵان و لەبری خوێن دانی کچ و کردنی بە کەرستەی کوژاندنەوەی ئاگری سەرەڕۆیی پیاوەکان و ژن بە ژنە، تاوانێکن کە دەکرێ بە ئەنفال و قڕانی ژن ناویان لێ ببردرێ و بکەرەکانی بدرێنە دادگایەکی مرۆڤ تەوەر.\nلە ناخ مێشکی زۆربەی ئیسلامی و ئیسلام باوەڕەکاندا، داعیشێکی شاراوە هەیە کە خەریکن لەژێر تەمی ئەو فکرە کۆنەپەرەست و نامۆیەدا، کوردستان دەکەن بە ئەفغانستان، وڵاتێک کە تێیدا ڕۆژانە بە شێوازی جۆراوجۆر سوکایەتی بە ژن دەکرێت و هەموو حەوتوویەکیش، مەلاکان، دوای نوێژی هەینی وەک خەنجەر پیاوانی ئەو وڵاتە تیژ دەکەنەوە بۆ لەناو بردنی ژن، بەوەشەوە ناوەستن و دوای کوشتنی ژنانی بە ناو تاوانبار، سوکایەتییان پێدەکەن. لەو کەلتوورەدا منداڵ هەموو تەمەنی بەناوی باوکیەوە ناوی دەبرێ و ناسنامەی بۆ دەردەچێ کەچی لە دوای مردنی بە ناوی دایکی تەڵقین دەدرێت کە ئەوەش خوێندنەوە و سووکایەتیی خۆی بە کەرامەتی ژن لەپشتە کە بەواتای تاوانباری ئەزەلی و هەمیشەیی بوونی ژن دێت.\nژنانی ئازا و چاوکراوە دەبێ چیتر ئیزن نەدەن ئەو کەلتوورە بمێنێت و پەرە بستێنێت، ژنیش وەک هەموو پیاوێک پێویستی بە ژیانە، پێویستی بە پاراستنە، کتێب و دین و دیانەتێک کە ئەوتۆ لە ژنان بڕوانێ، نابێ چیتر لەو کۆمەڵگایە بمێنێت و نابێ چیتر بسەپێ.\nهەر ئایینێک، هەر یاسایەک، هەر مرۆڤێک، هەر خودایەک و هەر پەرتووکێکی ژەنگاوی کە ڕێگە بەوە دەدات ژن بکوژرێ و بچەوسێتەوە، مڵەی ڕوحی کۆمەڵگا و مرۆڤایەتییە و نابێ ئیزنی سەرەڕۆیی و مانەوەی پێبدرێت. بۆ و لەسەر کام تاوان و بەپێی کام زانست، ژن وەک ڕەگەزی لاواز و پلە دوو سەیر دەکەن؟ کوشتنی ژن چ لە ڕوی جەستەیی و چ لە ڕووی دەروونییەوە، کارەساتەو هەموو وێژدانێکی زیندوو دەهەژێنێ. کۆمەڵگای پیاوسالاری ئیسلامی وایکردووە ژن لە پێکەنی پیاوانیش بترسێ.\nئیتر دەبێ ئەو نەریتە کە ژن وەک مرۆڤ سەیر ناکرێ بڕمێندرێت، ئەو نەریتەی کە ژن وەک شەڕەفی کۆمەڵگا و خێڵ سەیر دەکا و ئایین بڕیار لەسەر کۆمەڵگای ژن دەدات دەبێ لە ڕێگای دەستەبەرکردنی سیستمی پەروەردەوە بگۆڕدرێت و نەوەیەک پەروەردە بکرێت کە ژن وەک ئافرەت نەبینێ بەڵکوو وەک مرۆڤ ڕێزی لێبگرێت کاتێک لێیان پرسی دینت چیە بڵێ تەنیا ئازادی و بەرابەریی ژن و پیاو.\nPrevious articleموج دیگری از بگیروبه بندهای دستگاه قضا\nNext article“لیلا رواند”، زندانی سیاسی سابق کورد از رنجهایش در زمان بازداشت می گوید\nسیمۆن دوبوڤوار و شۆڕشی فێمێنیزم


خۆڕاگری تەنیا ڕێگای ڕزگار کرانی فەلەستینە - IUVMPRESS\n3 تشرینی دووه‌م 2017\nبە پێی ڕاپۆرتی هەواڵدەریی رادیۆ و تەلەڤزیۆنی ئێران؛ لەم بەیاننامەیەدا بە ئیدانە کردنی دەرکرانی ڕاگەیەندراوی تووشی بالفور لە لایەن بەریتانیاوە و داکۆکیی بەردەوامیی لە زایۆنییەکان هاتووە: تەنیا ڕێگای هاتنەدیی بەڵێنی ئیلاهی سەبارەت بە ڕزگار کرانی وڵاتی داگیرکراوی فەلەستین، خۆڕاگرییە و ئەوە تەنیا ڕێگایەکە کە ئازادیی فەلەستین و سەندنەوەی لێ دەکەوێتەوە. یەکێتیی جیهانیی زانایانی ئایینیی خۆڕاگری لە لوبنان سیاسەتی دەوڵەتی بەریتانیا لەمەڕ داکۆکیی سەر لە نوێی لە راگەیەندراوەکەی بالفۆری ئیدانە کرد و ئەم دەوڵەتەی بە بەرپرسی هەموو ئەو جەنایەت و خوێنڕشتنانە زانی کە فەلەستینییەکان لە ماوەی یەک سەدەدا وەبەر شاڵاوی کەوتوون.\nلە بەیاننامەی کۆتایی کۆبوونەوەی نێودەوڵەتیی یەکێتیی جیهانیی زانایانی ئایینیی خۆڕاگری لە لوبنان هاتووە: بەیتولموقەدەس شارێکی عەرەبی و فەلەستینییەوە و هەر وایش دەمێنێتەوە و مزگەوتی ئەقسایش هەر وەکوو شوێنێکی پیرۆزی ئیسلامی و عەرەبی دەمێنێتەوە و زانایانی ئایینیی خۆڕاگری نەیاری دابەش کرانی زەمانی و مەکانیی ئەم مزگەوتەن.\nلە بەیاننامەی یەکێتیی جیهانیی زانایانی ئایینیی خۆڕاگری لە لوبنان ، هەوڵی ژمارێک لە ڕژێمە عەرەبییەکان بەتایبەت ڕژێمی سەعوودی بۆ ئاسایی کردنەوەی پێوەندییەکانی لەگەڵ ڕژێمی زایۆنی بە توندی شەرمەزار کراوە.\nزانایانی ئایینیی خۆڕاگری خوازیاری بەرەدەوام بوونی خەباتی دژ بە ڕژێمی زایۆنی و داکۆکیی وڵاتانی عەرەبی و ئیسلامی لە خەباتی گەلی فەلەستین بوون.\nڕاگەیەندراوی بالفوور “Declaration Balfour” ساڵی ١٩١٧ لە لایەن “ئارتوور جەیمز بالفور” وەزیری دەرەوەی ئەو کاتەی بەریتانیا، ڕوو لە “واڵتەر ڕۆتشێڵد” Walter Rothschild سیاسەتوانی زایۆنی و ئەندامی پەرلەمانی عەوامی بەریتانیا نووسراوبوو.\nلە راگەیەنداروەکەی بالفووردا باسی هەڵوێستی پۆزتیڤی لەندەن بەرامبەر بە خۆیان وتەنی ڕۆنرانی یانەی نەتەوەیی بۆ ئیسراییلییەکان لە وڵاتی فەلەستین دا کراوە؛ هەر ئەو راگەیەندراوە بووە دەسپێکی هەوڵدان بۆ پێکهێنانی ڕژێمی داگیرکەری زایۆنی.\nهەروەها یەکێتیی جیهانیی زانایانی ئایینیی خۆڕاگری لە لوبنان لە بەیاننامەکەیدا بە ئاماژە بە پلانی ئەمریکایی _ زایۆنی بۆ پارچە پارچە کردنی وڵاتانی ئیسلامیی ناوچەکە، جەختی کردووە لە سەر پێویستیی بەرەنگاربوونەوەی ئەم پیلانگێریانە.\nلە بەیاننامەی کۆتایی کۆبوونەوەی یەکێتیی جیهانیی زانایانی ئایینیی خۆڕاگری لە لوبنان ، ئاماژە کراوە بە قەیرانی یەمەنیش و بە ئیدانە کردنی شەڕی زاڵمانەی ڕژێمی سەعوودی دژ بە گەلی یەمەن، خوازیاری کۆتایی هاتنی خێرای ئەو دەسدرێژکارییە و هەروەها کۆتایی هاتنی بەرەکوژی و ژینوسایدی موسڵمانانی ڕووهینگیایی لە میانمار بوون.\nبەیاننامەی کۆتایی سێزدەهەمین کۆنفرانسی پەرلەمانەکانی وڵاتانی ئەندامی ڕێکخراوی هاریکاری ئیسلامی\nواز لەکارهێنان و لێدوانی حەریری، سناریۆیەکی ترە بۆ بەدی هێنانی ئاڵوزی لە ناوچە دا\nیەکێتیی جیهانیی زانایانی ئایینیی


ژیان | کوردستان | سلێمانی: ئەو کەسەی ژنێکی کوشت و لاشەکەی بەڕووتی فڕێدا دەستگیرکرا\n2021-06-16 | 1105 جار خوێندراوەتەوە\nوتەبێژی پۆلیسی سلێمانی راگەیاند، ئەو کەسەیان دەستگیرکردووە کە مانگی رابردوو هەستا بە کوشتنی ژنێک و دواتریش فڕێدانی جەستەکەی بە ڕووتی لە گۆڕستانی سەیوانی شاری سلێمانی و دەشڵێت، "دانی بە تاوانەکەیدا ناوە".\nئەمڕۆ چوارشەممە، سەرکەوت ئەحمەد وتەبێژی گشتیی پۆلیسی سلێمانی بۆ تۆڕی هەواڵی ژیان باسی لەوەکرد، "ئەو كەسەی شەوی ٢٩ لەسەر ٣٠ی مانگی ئایاری ئەمساڵ لە گۆڕستانی سەیوان ژنێكی كوشت، پاشان تەرمەکەی بەڕووتی بەجێهێشت لەلایەن پۆلیسی پارێزگای سلێمانییەوە دەستگیركرا ."\nوتەبێژی پۆلیسی سلێمانی ئاماژەی بەوەکرد، لەئێستادا نایانەوێت زانیاری زیاتر بخەنەڕوو لەسەر ئەو رووداوە تا ئەوکاتەی کە دادوەر بڕیاری کۆتایی دەدات لەسەر کەیسەکە.\nهاوکات، لە راگەیەندراوێکیشدا پۆلیسی سلیمانی باسی لەوەکرد، تۆمەتبار (ب، ب، ح لەدایکبووی ١٩٩٧) لەبەردەم بەڕێز دادوەری لێکۆڵینەوەدا دانی بەتاوانەکەیدا ناوەو لەئێستادا بەبڕیاری دادوەر ڕاگیراوەو لێکۆڵینەوە لەڕووداوەکە بەردەوامە.\nکۆتایی مانگی رابردوو، ژنێک لەلایەن کەسێکەوە کوژرا و دواتریش تەرمەکەی بەڕووتی لە گۆڕستانی سەیوانی شاری سلێمانی فڕێدرا.


ڕێککەوتنی وەزارەتی پێشمەرگە و فەرماندەیی ئۆپراسیۆنی هاوبەشی عێراق - Mehr News Agency\nAP ١٤٠٠ Azar ١٤ ١٠:٢٩\nNews Code 40214\nبۆ ڕووبەڕوو بوونەوەی داعش\nبەرپرسی گشتی وەزارەتی پێشمەرگەی هەرێم ڕایگەیاند کە لە کۆبوونەوە لەگەڵ فەرماندەیی ئۆپراسیۆنی هاوبەشی عێراق، لەسەر هەوڵێکی کردەیی و ئۆپراسیۆنی هاوبەش بۆ ڕووبەڕوو بوونەوەی داعش، ڕێککەوتوون.\nبە ڕاپۆرتی ئاژانسی هەواڵی مێهر، دوای بەرز بوونەوەی هێرشەکانی داعش بۆ سەر ناوچە جێ ناکۆکەکانی هەولێر و بەغدا لە هەفتەکانی ڕابردوو کە دەیان کوژراو و برینداری پێشمەرگە و زڤیلی بەدواوە بوو، دوێنێ شەممە 13 ی سەرماوەز بەرانبەر بە 4 ی دیسەمبەر، شاندێک لە وەزارەتی پێشمەرگەی هەرێمەوە بە سەرۆاکیەتی جەبار یاوەر سکرتێری ئەو وەزارەتخانەیە بۆ گفتوگۆ لەگەڵ بەرپرسانی سەربازی عێراق سەبارەت بە بەرەوڕوو بوونەوەی داعش، چووە بەغدا.\nجەبار یاوەر لە ئەو بارەوە ڕایگەیاند کە لە گفتوگۆ لەگەڵ بەرپرسانی سەربازی عێراق سەبارەت بە ئۆپراسیۆنی هاوبەش و بەرەوڕوو بوونەوەی داعش گەییشتینە ڕێککەوتنگەلێک و لە سبەینێ یەکشەممەوە فەرماندەکانی دوو لایەنەکە لە کەرکوو و دیالە کۆبوونەوەگەلێکی هاوپەیوەند بە دەسپێکی ئۆپراسیۆنی هاوبەش و پاک کردنەوەی ناوچەکە لە داعش دەست پێدەکەن.\nناوبراو زیادی کرد کە ڕێککەوتنی کردەیی و مەیدانی لە نێوان فەرماندەکانی پێشمەرگە و سوپای عێراق لەسەر هەبوونی هاوپەیمانی جیهانی دژی داعش، سەبارەت بە ئۆپراسیۆن و هەوڵی هاوبەشی سەربازی لەوانە ئۆپراسیۆن، داو و گەڕانی هاوبەش، بۆ ڕووبەڕوو بوونەوەی هەڕەشەکانی داعش لە ناوچە کێشە لەسەرەکان، کراوە.\nفەرماندەیی ئۆپەراسیۆنی هاوبەش


به رپرسی کۆمیته ی ئه ڵمانیا وداهینانێکی نوێ بۆ دیموکراتی و سۆسیال دیموکراتی خێڵه کیانه ... خدر زوحاك\nیه کێتی نیشتمانی کوردستان وه ك حیزبێکی سۆسیال دیموکرات له کوردستان و عیراق کاربۆ به مه ده نی بوونی کۆمه ڵگای کوردی و عیراقی ئه کات ،به هه مان شێوه ش به رنامه ی کاری خۆی چ له ڕووی سیاسی و به ڕیوه بردنی حیزبایه تی داڕشتووه و کادیره کانی ئه و حیزبه ئه بێ شاره زای ته واویان له سه ر سۆسیال دیموکرات و چۆنیه تی سۆسیال دیموکات بوونی حیزبه که یان هه بێت و به لانی که مه وه ئه گه ر له پێشه وه ی حیزبه کلاسیکی یه کانی تره وه نه بن خۆ ناشکرێت بکه ونه دواوه یان .\nبه و مانایه ی هه ندێك له کادیرانی یه کێتی جگه له یه کێتی به شێکی زۆری حیزبه کانی تر نێومه یدانی سیاسی به حیزبی خێڵ و حیزبی کلاسیکی دواکه وتتوی خێڵه کیانه پێناسه ئه که ن و خۆشیان و یه کێتیه که یان به حیزبی عه یاره ٢٤ ی دیموکراتی و سۆسیال دیموکراتی پێشکه وتووخواز له عیراق وڕۆژهه ڵاتی ناوه ڕاست ئه زانن ،که من پێم وایه ئه گه ر سه رکردایه تی ئه و حیزبه له هه ندێك له به رپرسه کانی نێو ئۆرگانه حیزبیه کانی خۆی بپرسێت سۆسیال دیموکرات پێناسه بکه ن ویان هه روا چه ند ده قیقه یه ك باس له یه کێتی له دوێنێ و ئه مرۆ و سبه ی بکه ن ئه وا بۆ یان ڕوون ئه بێته وه که یه کێتی به و عه قڵیه ته و به وکادیرانه وه نه ك هه رگووناحه باس له سۆسیال دیموکرات بکات به ڵکو تاوانه باس له سۆسیال عه شائیرو خێڵیش بکات .\nلێره دا ئه مه وێت سه رنجتان بۆ یه کێك له کاروداهێنانه کانی به رپرسی کۆمیته ی ئه ڵمانیای یه کێتی ڕابکێشم ،سه باره ت به جارێکی تر پێك هێنانه وه ی کۆمیته که له و کاته ی زۆرینه ی ئه ندام کۆمیته و کارگێڕه کانی ئه م کۆمیته یه له به ر نه زانی و نائیدارتی وناحاڵی بوونی ئه و به رپرسه وازیان هێناو ئه گه ر کار وابڕوات پێم وایه که سانێك هه بن هه رواز له یه کێتیش بێنن ،به داخه وه ئه وه نده ی ڕاپۆرتی ئه ڵمانیا پێشکه ش کراوه به ناوه ندی ده ره وه و مه کته بی ڕێکخستن و ته نانه ت چه ند که سێك له نێو مه کته بی سیاسیش ،پێم وانیه ئه وه نده ڕاپۆرت له مه ڵبه ندێکی یه کێتی یه وه پێشکه ش کرابێت که چه ندان کۆمیته ی وه ك ئه ڵمانیای هه یه .\nخراپی به ڕێوه بردنی ئه و کۆمیته یه و له ڕێگه لادانی یه کێتی وای کردووه که زۆرینه ی که سایه تی و دڵسۆزانی یه کێتی دوربکه ونه وه ،هه ر ئه مه ش جۆرێك له مه یدان چۆلکردنی دروست کردووه بۆ ئه و به رپرسه ی کۆمیته تا به که یفی خۆی ئه سپه بێناڵه هاوسارنه کراوه که ی خۆی تێدا تاوبدات و شه لم کوێرم بکه وێته وێزه ی یه کێتی و ڕێکخستنه کانی یه کێتی له سه رتاسه ری ئه ڵمانیا دا ،دیاره ئه مه ش زیانی گه وره ی لێده که وێته وه به تایبه ت له وکاته ی کورد گووته نی به ردێك نه زان فڕێی بداته ناو گۆمه وه به ده یان زانا ده ر نایه ته وه ،که دیاره باپیرانی کورد ئه م په نده یان هه رله خۆیانه وه نه ووتووه .\nلێره وه به شێك له کاره کانی ئه وبه ڕێزه ئه خه مه به ردیدی خوێنه ران و ئه ندام و کادیرانی یه کێتی تابزانن من غه دری لێناکه م ئه وه خۆیه تی غه در له خۆی و یه کێتی ئه کات ،به هه رحاڵ چه ند مانگێك به رله ئێستا به ڕێز به رپرسی کۆمیته به پێ ی پلانێکی توکمه و خێڵه کیانه و به ئاره زووی خۆی چه ند که سێکی بانگهێشت کرد بۆ پێك هێنانی لیژنه یه ك به ناوی لیژنه ی ڕاوێژکاری که دیاره ئه و که سایه تیانه ی که ئه م ئه رکه یان پێ سپێردرابوو له لایه ن به رپرسی کۆمیته و کوتله که یه وه دیاری کرابوون و به پێ ی ویست و ئاره زوو ی خۆیان بوو ،که له بنچینه دا ئه بوو ئه و دیاری کردنه له لایه ن که رته کانه وه بوایه و له ڕێگای که رته کانه وه که سایه تیه کان دیاری بکرابان ،له گه ڵ ئه وه ش به شێك له که رته کان ئاگاداری ئه و سه وداو مامه له یه ی به رپرسی کۆمیته نه بوون ،هه رچه نده له نێو که سایه تیه کاندا که سانی خاوه ن ئه زومونو شۆڕش گێڕ بونیان هه بوو ،له هه مان کاتیشدا که سانێك بوونیان هه بوو مه گه ر هه ربه رپرسی کۆمیته بزانێت چیان بۆ یه کێتی کردووه یان چۆن چۆنی پێناسه یان بکه ین ،به هه ردوو لایه نی خراپی و باشی من پێم وایه کۆمیته ئۆرگانێکی حیزبیه و ئه بێت به پێ ی په یره وی ناوخی حیزبه که هه ڵس وکه وت بکات وبڕیاره کان له ئاستی به ر پرسیارێتی دابن نه ك به پێ ئاره زووی تاکی و ئاره زووی به رپرس و به رژه وه ندیه کانی ئه و به رپرسانه ئۆرگانه کان ڕێك بخرێن و دوست و خزمه کانیان دابنرێن و نزیکترین هاوڕێ کانیان ده ست نیشان بکرێن .\nله دوای هه ڵبژاردنه کان بۆ په رله مانی عیراق به شێك له ئه ندام کۆمیته و به رپرسه کانی نێو کۆمیته ی ئه ڵمانیا له پێناو خۆناونوس کردنیان وه ك فه رمان به ر ودانانی که سانی خۆیان وه ك فه رمان به ر له نێو لیژنه ی هه ڵبژاردنه کان کارێکیان کرد که نه ك یه کێتی تێیدا زه ره ر مه ند بوو ،به ڵکو سودێکی زۆریشیان به پارتی و گۆران گه یان ،وه ك ئه وه ی ئه و کاره له لایه ن که سانی پسپۆر له ده زگا تایبه تیه کانه وه کاری بۆ کرابێت وابوو ،که دیاره ئه م کاره ی هه ندێك له ئه ندام کۆمیته کان وای کرد یه کێتی ده نگی که متر بهێنێت و که سانی زۆر له ڕێکخستنه کانی نێو یه کێتی ئاماده نه بن بۆ ڕۆژی ده نگ دانه کان ،ته نانه ت هه ندێك له و فه رمان به ره یه کێتی یانه ی کۆمیته ی ئه ڵمانیا نه ك ئاماده نه بوو بۆ ده نگ کۆکردنه وه به ڵکو هه ندێك جارو دژ به هه ندێ که س کاریان ئه کرد که هاتبوون ده نگ به یه کێتی بده ن .\nئه م هه وڵ دانه ی هه ندێك له ئه ندام کۆمیته و به رپرسه کانی ئه م ئۆرگانه جۆرێك له یه کترترازاندنی به خۆیه وه بینی و کارگه یشته ئه وه ی به رپرسی کۆمیته تاکه که س بمێنێته وه له جێ به جێ کردنی کاروباره کانی کومیته و ده ست له کارکێشانه وه ی هه ندێك له ئه نندام کۆمیته کان وای کردووه جارێکی تر کۆمیته بیر له خۆسازکردنه وه و ئاماده باشی بکاته وه ،که دیاره مه به سته که ی ئێمه لێره دا ئه مه یه ،بابزانین ئه و به رپرسه ی کۆمیته ی یه کێتی چۆن چۆنی ئه وشوێنانه پڕئه کاته وه ؟ وه چۆن به شێوازێکی دیموکراتیانه و سۆسیال خێڵانه هه وڵ بۆ درێژکردنه وه ی ته مه نی کۆمیته که ئه دات ؟ئه م پرسیارانه و چه ندانی تر که ناکرێت لێره دا هه موو ئه و وه ڵامانه مان ده ست بکه وێت ،هه ربۆیه هه وڵ ئه ده م له چه ند ووتارێکی تردا باس له و پرسیارو وه ڵامانه بکه م تابزانن ئێوه ش له ئه ڵمانیاو کۆمیته که ی چ باسه ؟\nله سیستمی دیموکراتی و هه ڵبژاردندا واڕێك خراوه که هه موو ئه و که سانه ی که خۆیان پاڵاوتووه بۆ ئه و شوێنه ی که مه به ستیانه ده نگی له سه ربێنن و یان ببنه نوێنه ری ئه و که سانه ی که ده نگیان پێیان ئه ده ن بۆ ئه م به رپرسیاریه تیه ،لێره دا ئه م به رپرسیاریه تیه یان خۆکاندید کردنه حیزبی بێت یان مه ده نی ئه بێت ڕێزی تایبه تی لێبگیرێت ،هه ربۆیه له کاتی هه رکێشه وگرفتێکدا ویان هه رکاتێك یه کێك له وئه ندامه هه ڵبژێردراوانه مردن یان واز هێنان یان هه ربیانوویه کی تر وای کرد نه توانن له م بواره دا کاربکه ن یان دووربکه ونه وه ئه بێت ئه و که سانه ی که ده نگه کانیان له ئه ندامه ده رچووه کان که متره جێگه یان بگرنه وه ،هه ربۆیه له کاتی ئه نجامدانی هه ڵبژاردندا ئه بێت ده نگه کان به شێوه یه ك بنوسرێت و له ئه رشیفی ئه و کۆمیته یه یان ئه و ده زگایه ی هه ڵبژاردنی کردووه هه ڵبگیرێت ،وبه م شێوه یه ش که سانی دوای ئه وان بێنه پێش وله جێگه ی ئه وانه ده ست به کاربن که ده ستیان له کارکێشاوه ته وه وه یان به هه رهۆیه که وه دورکه وتوونه ته وه ،که واته به پێ ی یاساکانی حیزبی و سۆسیال دیموکراتی یه کێتی و سیستمی دیموکراتیش ئه بێت کۆمیته ی ئه ڵمانیا ئه رشیفه که ی خۆی بکاته وه و ناوی ئه و که سانه ئاشکرابکات بۆ جێگرتنه وه ی ئه وانه ی ئێستا ده ستیان له کار کێشاوه ته وه ،نه ك به بڕیارێکی خێڵه کیانه ی به رپرسی کۆمیته بڕیاربدات کێ بۆی هه یه و کێ بوی نیه خۆی کاندید بکات و هه ڵبژاردنی بۆ بکات تا بتوانێت جێگه ی ئه ندام کۆمیته کان پڕ بکاته وه ،هه رچه نده ئه بوو ئه و به رپرسه به ڕێزه ی کۆمیته سه باره ت به یاساو چونیه تی کارکردن به یاساو سه پاندنی یاسا ئه و پێمانی بڵێت به تایبه ت له کاته ی به ڕێزیان شه هاده که یان له بواری یاسادا هێنده ی به رماڵێکی سۆفیه کان پانه ،عه جه ب ئه و ه نه زانێت که ناکرێت هه ڵبژاردن بۆ کۆمیته بکات له وکاته ی هه ڵبژاردنی بۆ کراوه و ئه ندامانی تر هه ن که له کاتی خۆیدا به هۆی که می ده نگه کانیانه وه و پیداویستی کۆمیته که بۆ ئه ندامه کانیان نه یان توانیوه بێنه پێشه وه و له کاتی هه ر ئه گه رێك دا ئه توانن ئه و ئه ندامانه جێگره وه بن ،یان خواپێم نه گرێ ئه و ئه رشیفه ی نیه و چه نده له سۆسیال دیموکرات ئه زانێ هه رئه وه نده ش له هه ڵبژاردن و یاساکانی هه ڵبژاردن و دیموکراتیه ت .


📅 01-07-2015 رێکەوت و رووداو\n📅 دەمێ تومارکرنێ Jul 1 2015 4:31PM\n👁 ئەڤ بابەتە 8,867 جار هاتیە دیتن\n- دوو برا بەناوەکانی جەلال فەرەجی و نەجمەدین فەرەج [ زێدە... 👁] ✖ ✖ 1 2 ✔ 99% ✍ هـ.ب. 1-7-2015 16:31:37\n👁 ئەڤ بابەتە 4,877 جار هاتیە دیتن\n👁 ئەڤ بابەتە 44,528 جار هاتیە دیتن\n👁 ئەڤ بابەتە 5,450 جار هاتیە دیتن\n📅 02-10-2017 رێکەوت و رووداو\n📅 دەمێ تومارکرنێ Oct 2 2017 12:00AM\n👁 ئەڤ بابەتە 10,811 جار هاتیە دیتن\nباکووری کوردستان - هێزەکانی پاراستنی گەل (هەپەگە) [ زێدە... 👁] ✖ ✖ 3 10 ✔ 99% ✍ هـ.ب. 2-10-2017 0:00:00\n👁 ئەڤ بابەتە 14,533 جار هاتیە دیتن\n📅 04-01-2020 رێکەوت و رووداو\n👁 ئەڤ بابەتە 15,133 جار هاتیە دیتن\nرۆژهەڵاتی کوردستان - ئارام فەتحی، چالاکی مەدەنیی [ زێدە... 👁] ✖ ✖ 12 7 ✔ 99% ✍ هـ.ب. 2-12-2019 22:14:37\n📅 04-10-2016 رێکەوت و رووداو\n📅 دەمێ تومارکرنێ Oct 4 2016 12:38PM\n👁 ئەڤ بابەتە 16,309 جار هاتیە دیتن\n- ژمارەیەک لە دانیشتوانی شاری مەریوان سەرلەبەیانی [ زێدە... 👁] ✖ ✖ 2 10 ✔ 99% ✍ هـ.ب. 4-10-2016 12:38:57\n👁 ئەڤ بابەتە 81,525 جار هاتیە دیتن


ووزه‌ی ژیانت به‌هێزتر بكه به‌م كارانه : - Yeane.Org ماڵپەری یانی\n. ئه‌و كاره‌ی خۆت پێت خۆشه ئه‌نجامی بده .\n. دوور كه‌ره‌وه‌و له خه‌مۆكی و دڵه راوكێ .\n. خواردنه به‌سووده‌كانی وه‌كو : سه‌وزه‌وات به گشتی ، میوه ، ماسی و جۆره‌ها خواردنی تر ببێته سه‌ره‌كیترین خواردنه‌كان له ڕۆژانه .\n. له‌گه‌ل سرووشتدا تێكه‌ڵ به ، هه‌میشه گه‌شبین به .\n. زۆر سه‌یری ته‌له‌فزیۆن مه‌كه .\n. له خواردنی كۆنه‌و بۆگه‌ن دووربكه‌ره‌وه .\n. دووربكه‌ره‌وه له جگه‌ره كێشان و خواردنه‌وه كحوولیه‌كان .\n. وه‌زرش زۆر بكه.\n.له ترس و نیگه‌رانی دووربكه‌ره‌وه ، هه‌ستی خۆشه‌ویستیت بۆ خه‌ڵكی زۆرتر بێ\nیاری FIFA 16 بۆ سیستەمی ios و Android


شەهید جەلال تاژانی سازمانی خه‌بات کوردستانی ئێران\nسەروەری گەل: شەهید جەلال تاژانی\nبەهۆی گرنگی كوردستان لە باری ئابووری و جوغڕافیاییەوە لە لایەن نەیارانەوە ئاسمیلە کراوە وهەژاری و بێكاری و نەخوێندەواری و نەبوونی خزمەت گوزاری و دوكتور و دەوا و دەرمان و برسیەتی تەنگی بەژیان هەڵچنیوە.\nناخۆشی و نەخۆشی ژیانی زۆربەی هەرەزۆری خەڵکی فەوتاندووە. بەهەزاران لاو و پیر و منداڵ، بە بیانووی جۆراو جۆر لە دار دراون و ئێستاش هەر درێژەی هەیە و چاڵە ڕەشەكان ئاخێندراون و لاوانمان لە ژێر قامچی ئەشكنجەدان. شان بە شانی بێ بەشی و چەوسانەوە، خەباتی ڕزگاری خوازانە دژ بە هەر چەشنە زوڵم وستەمێك لە ئارادا بووە و ئەم نەتەوە ڕێگەی تەسلیم بوونی هەڵنەبژاردووە و بەرەو جیهانێكی پڕ لە شادی و كامەرانی چەرخی پێشکەوتنی خسۆتە گەڕ.\nهەر لەو سەردەمەوە شنەی ئازادی بۆتە هەوێنی ژیان و بەنرخترین ئاوات و ئارەزووی هەر كوردێكی بەشەرەف. منداڵەكان لەو دەمەدا كە تازە فێری دایە و بابە دەبن فێری وشەی ئازادی كورستان و ئاواتە لە مێژینەکەی دەبن. بڵێسەی گڕی ئاگری خەباتی كوردستان و تێکۆشان بەرز دەبۆوە و وردە وردە وەڵاتی ڕووناك دەکردەوە، دوژمنانی كورد و ئینسانیەت دەكەوتنە فێڵ و تەڵەكەیەكی زیاتر بۆ دامركاندنی شۆڕش و تاریك كردنەوەی كوردستان. ساڵ دەهاتن و دەڕۆشتن كاروانی شۆڕش سەخت و پڕ لە دڕك و داڵی دەبون. لەبن هەر دەوەنێك و لەسەر هەرشاخێك قارەمانان دەبوون بە فیدای ڕزگاری. ئێستاش كاروانی شەهیدان هەر درێژەی هەیە و تا سەرکەوتن درێژەی دەبێت. یەكێك لەو قارەمانانەی كە گیانی پاكی خۆی كردە قوربانی لە پێناوی ئازادی نیشتمانەكەیدا كاك جەلال تاژانیە.\nڕاستە كە ئێمە لە درێژەی خەباتی بێ وچانماندا باشترین و خۆشەویسترین هاوسەنگەرانمان لە دەست دەدەین و شەهید بوونی هەر هاوسەنگەرێك داخێك دەنێتە سەر دڵی چەوسێنەرانی كوردستان، بەڵام دەبێ دژمنان باش بزانن تا جینایەت و چەوساندنەوە هەبێت، موبارزە دەبێ و ئەنجامی هەموو شۆڕشێكی ڕەوایش هەر سەركەوتنە. گەلی كورد تا بە ئامانجی خۆی نەگات، لە قوربانی دان بۆ ڕزگاری ڕاناوەستێ و لە جێی هەر دڵۆپە خوێنی شەهیدێکی كوردستان، چەند کەس لە دژمنان دەخاتە گۆڕ.\nشەهید جەلال عوسمانی (تاژانی) كوڕی حوسەین ،لە گەرمای هاوینی ساڵی ١٣٤٧ی هەتاویدا لە بنەماڵەیەكی هەژار لە ئاوایی تاژانی بانە چاوی بە ژینی بەشخوراوی و نەداری هەڵێنا. لە ئامێزی دایكی خۆشەویستی دا گەورە بوو، تاكو تەمەنی گەیشتە شەش ساڵی و پاشان لە ئاوایی خۆیان نێردرایە قوتابخانە. شەهید جەلال تا پێنجی سەرەتایی درێژەی بە خوێندن دا، بەڵام بەداخەوە لەبەر نەبوونی ئیمكاناتی ژیان نەیتوانی درێژە بە خوێندن بدات و بەناچاری دەستی لە خوێندن هەڵگرت و وێڕای دایك باوكی بەو شلكە لاویە دەستی دایە كار وكاسبی. شەهید جەلال کە لە بنەماڵەیەکی هەژار و جوتیار گەورە ببوو، ڕێبازی كوێرەوەری و جوتیاری تاقی كردبۆوە و زیاتر هەستی بە بەشخوراوی گەلەكەی دەکرد، هەر بۆیە لە ڕاپەڕینی ساڵی ١٣٥٧دا لە ئاوایی تاژانەوە، دەچوو بۆ شاری بانەو لە زۆربەی خۆپیشاندانەكاندا بەشداری دەكرد و كاتێك دەگەڕایەوە بۆ ئاوایەكەی، لاوانی ئاوایی دەستە دەستە كۆدەكردە و چی لە خۆپیشاندانەکاندا بیبیستایەو بی بینیایە بۆی دەگێڕانەوە. لاوانی تێدەگەیاندن كە کورد دەبێ مافی خۆی هەبێت. شەهید جەلال لە ساڵی ١٣٦٠ پێوەندی بە سازمانی خەبات ی کوردستانی ئێرانەوە كرد و وەك لایەنگرێكی دڵسۆز لە ناوچەدا كاری دەكرد. مەئمووریەت و كاری پێ سپێردراوی لە ناو شاری بانە و ئارمردە بوو. نووسراو و تراكتی سازمانی لە شوێنە حەستەم و بەرچاوەكانی ئەو شارەدا بەدیوارەوە دەچەسپاند. هەمیشە پیشمەرگەی لە جموجۆڵی دوژمن ئاگادار دەكردەوە. شەهید جەلال لەو ماوەیەدا كە لایەنگر بوو و لە ئارمردەو نێو شاری بانە کاری دەکرد لە لایەن ڕژیمەوە 3 جار گیراو دوای چەند ڕۆژ شكنجە و ئازار و خۆڕاگری و قارەمانەتی، ددانی بە هیچدا نەدەنا و لە ئاکامی خۆڕاگریدا ئازاد دەكرا. سەر ئەنجام لە مانگی بەفرانباری ١٣٦٣دا بۆ چوارەمین جار لە لایەن ڕژیمەوە وە پیلانی گرتنی بۆ داڕێژرابوو، ئەمجارە خۆی بەدەستەوە نەداو چووە ڕیزی پێشمەرگەكانی سازمانی خەبات. شەهید جەلال دوای ئەوەی چەكی پیرۆزی پڕ لە شانازی پێشمەرگایەتی كردەشان و نێردرایە نێو لقی شەهیدانی بۆیەن سەر بەهێزی شەهید سەید خەلیل و لەو لقەدا هەر زۆر زوو لە بەرەكانی شەڕدا قارەمانەتی و ئازایەتی لە خۆی نیشاندا. شەهید جەلال لاوێكی ڕوو خۆش و ودەم بە پێكەنین بوو. هێندەی پێنەچوو كە بە یەكێك لە پێشمەرگە ئازاكانی سازمانی خەبات ناوی دەركرد و لە پێشمەرگە ناودارەكانی سازمان نەدەماوە. شەهید جەلال سەرەڕای ئەوەی\nپێشمەرگەیەكی ئازا و بەجەرگ بوو، پێشمەرگەیەكی دەست پاك و ڕازدار بوو. خۆشەویستی خەڵكی ناوچەبوو، هەمیشە لەگەڵ خەڵکی ناوچە دادەنیشت و شۆڕشی گەلی كورد و سیاسەتی سیاسەتی سازمانی خەبات ی بۆ ڕوون دەكردنەوە. شەهید جەلال بەهۆی لێهاتوویی خۆیەوە لە مانگی خاكە لێوەی ١٣٦٤كرایە ئەندامی ڕێكخراو و دوای ماوەیەک كاركردن لەو ڕێكخراوە، لە لایەن هێزی شەهید سەید خەلیل دوبارە نێردرایەوە نێو لقی شەهیدانی بۆیەن و بەرپرسیارەتی تەداروكاتی ئەو لقەی پێ سپێردرا. لە كاتێكدا كە لە پاییزی ساڵی ١٣٦٤دا هێز وپەلەكانی سازمان لە ناوچەی بانەدا بە تەواوی ئاڵو گۆڕیان پێكرا، شەهید جەلال نێردرایە مەڵبەندی یەك و لەو مەڵبەندەدا كرا بە بەرپرسی ڕێكخراوی نهێنی. زۆر هەڵسووڕاوانە كاری تەشكیلاتی لە ناوچەی پاش ئاربەبا دەست پێكرد. پاشان بەهۆی لێهاتویی و لێ وەشاوەییەوە، لە ڕێكەوتی ٩/١/١٣٦٥لەكۆبوونەوەێکی مەڵبەندی یەكدا ،لە لایەن كادر و ئەندام و پێشمەرگەی ئەو مەڵبەندەوە بە ئەندامی هەیئەتی ئیجرای مەڵبەندی یەك دیاریكرا و بەرپرسیاریەتی كاری تەشكیلاتی مەڵبەندی یەكی پێ سپێردرا. شەهید جەلال لە ماوەی پێشمەرگایەتی دا زۆرتر كاری تەشكیلاتی لە ئەستۆ بوو و زۆر بە دڵسۆزیەوە ئەو ئەركە گرنگەی بە ئەستۆگرت و دەستی دایە كار و هەڵسووڕان. سەر ئەنجام لە ڕێكەوتی ٦/٣٠/١٣٦٦ بەهۆی ناشارەزایی ڕێگا لەگەڵ دەستەیەك لە پێشمەرگەكانی سازمانی خەبات لە دەشتی (وەزنی)بەر بناری قەندیل لە مەڵبەندەكان هەڵدەبڕن و دەكەون بەسەر بنکەی تۆپخانەی دوژمن لە دەشتی وەزنی داو تەقەیان لێدەكرێت. بەداخەوە شەهید جەلال دەپێكرێ و دڵی پڕ لە ئیمانی لەكار دەكەوێ و ڕۆحی پاكی بەرەو بەهەشتی بەرین دەفڕێ و درێژەی خەباتی گەلی كورد بەهاوسەنگەرانی دەسپێرێت.\nهەزاران سڵاو لە گیانی پاكی شەهید جەلال و هەموو شەهیدانی كورد وكوردستان\nڕێکه‌وت: 2014-11-06 17:43:11


یارمەتیی دە ملوێن یۆرۆیی ئاڵمانیا بۆ لوبنان - SAHAR KURDISH (Sorani)\nیارمەتیی دە ملوێن یۆرۆیی ئاڵمانیا بۆ لوبنان\nئاب 09, 2020 19:57 Asia/Tehran\nوەزیری کاروباری دەرەوەی ئاڵمانیا وێڕای جەخت کردنەوە لە سەر ئەوەی کە لەم ھەل و مەرجە دژوارەی دا بەرلین پقەت شتی لوبنان چۆڵ ناکات، وتیشی: ئاڵمانیا پێوەیە ھەتا بارەبوویەکی دە ملوێن یۆرۆیی بۆ لوبنان تەرخان بدات.\n«هایکۆ ماس» وەزیری کاروباری دەرەوەی ئەڵمانیا لەمیانەی پرێس کۆنفرانسێکدا پێی داگرت: من دڵخۆشم بەوەی کە دەتوانم بەڵێن بە لوبنانیەکان بدەم کە ئەڵمانیا بە بەهای دە ملیۆن یۆرۆ هاوکارییان بۆ ڕەوانە دەکات.\nوەزیری دەرەوەی ئەڵمانیا ئاماژەی بەوەشکرد کە گەلی لوبنان لەم رەوشە سەختەدا پێویستیان بە هاوکاریه و بەم پێیە بەرلینیش لە تەنیشتی لوبنانییەکان دەوەستێت و کاردەکات بۆ گەیاندنی هاوکاری خێرا و دەستبەجێ بۆ شارومەندانی ئەو وڵاتە.\nجێگای ئاماژەیە پێنجی ئەم مانگەش وەزارەتی دەرەوەی ئەڵمانیا لە بەیاننامەیەکدا ڕایگەیاند: بەلین لە بەر لە روداوی تەقینەوەکەی بەیروت کە بەهۆیەوە چەندین فەرمانبەری باڵیۆزخانەکەیان لەو وڵاتە برینداربوون تووشی حەپەسان ھاتووەو بە زوترین کاتیش هاوکاری بۆ ئەو وڵاتە دەنێرن.


وەزارەتی شارەوانی بڕیارێكی لەبەرژەوەندی هاووڵاتیان دەركرد - تۆڕی میدیایی خەڵک\nخەڵك بنیامین ناتانیاهۆ سەرۆك وەزیرانی ئیسرائیل لە پەیامێكی ڤیدیۆییدا هۆشداری دایە هاووڵاتیانی وڵاتەكەی و ڕایگەیاند: پێویستە بەپەیڕەوكردنی ڕێكارەكان خۆیان لە هێرشە مووشەكییەكان بپارێزن. بنیامین ناتانیاهۆ وتیشی: ڕێگە نادرێت بە هیچ هاووڵاتییەكی فەڵەستینی بەشێوەیەكی نایاسایی مامەڵە لەگەڵ موسوڵمانانی ناو وڵاتی ئیسرائیل بكات. هەروەها سەبارەت بە مووشەكبارانكردنی شارەكانی ئیسرائیل لە لایەن گرووپە چەكدارەكانی كەرتی غەززەوە، بنیامین ناتانیاهۆ جەختیكردەوە: بە شێوەیەكی زۆر توند وەڵامی ئەو هێرشانە دەدەنەوە.\nخەڵك وەزیری پەروەردەی حكومەتی ھەرێم ڕێكارەكانی خۆپارێزی لە خوێندنگاكان دەخاتەڕوو و داوایەكیش لە كەسوكاری خوێندكاران دەكات. ئالان حەمە سەعید وەزیری پەروەردەی ھەرێم ڕایگەیاند، لەكاتی كردنەوەی دەرگای خوێندنگاكان، ڕێكارەكانی خۆپارێزی بە تەواوی پەیڕەو دەكرێن و لەكاتی بوونی نیشانەی كۆرۆناش لە ھەر خوێندكارێكدا، پشكنین بۆ تەواوی ھاوپۆلەكانی دەكرێت. وەزیری پەروەردە داواشی لە كەسوكاری خوێندكاران كرد، لەكاتی ھەستكردن بە بوونی نیشانەكانی كۆرۆنا منداڵەكانیان نەنێرنەوە بۆ خوێندنگا و ئیدارەی خوێندنگاكانیان ئاگادار بكەنەوە.\nخەڵك بەڕێوەبەری گشتی ڕێكخراوی تەندروستی جیهانی ڕایدەگەیەنێت: ساڵی دووەمی سەرهەڵدانی ڤایرۆسی كۆرۆنا كوشندەترە. د.تیدرۆس ئەدهانۆم بەڕێوەبەری گشتی ڕێكخراویی تەندروستی جیهانی سەبارەت بە پەتای كۆرۆنا و دوایین پێشهاتە جیهانییەكان لە كۆنفڕانسێكی ڕۆژنامەوانیدا ڕایگەیاند: لەسەرەتای ئەم هەفتەیەدا ڤاكسینی كۆرۆنای وەرگرتووە و ساتی وەرگرتنی ڤاكسینەكەش بە خۆشترین ساتەكانی ژیانی دادەنێت. تیدرۆس ئەدهانۆم ڕاشیگەیاند، بەلەبەرچاوگرتنی ئەو ئاڕاستەیەی كە پەتاكە گرتویەتییەبەر پێدەچێت ساڵی دووەمی بڵاوبوونەوەی ڤایرۆسەكە زۆر مەترسیدار تر و كوشندە تر بێت. بەڕێوەبەری گشتی تەندروستی جیهانی داواشی لە وڵاتانی جیهان كرد بەتایبەتی ئەو وڵاتانەی كە ڕێژەی كوتان بە ڤاكسینی كۆرۆنا زۆر بەرزە, لەبری كوتانی منداڵ بە ڤاكسینی كۆرۆنا، ڤاكسینەكە ببەخشنە دامەزراوەی كۆڤاكس بۆ پێشكەشكردنی بەو وڵاتانەی كە هێشتا پڕۆسەی كوتانی گشتی دەستیپێنەكردووە و یاخود پڕۆسەكە بە خاوی بەڕێوەدەچێت.\nخەڵك سەرۆك وەزیرانی عیراق و سەرۆكی توركیا پەیوەندییەكی تەلەفۆنیان ئەنجامدا. نووسینگەی پەیوەندییەكانی سەر بە سەرۆكایەتی كۆماری توركیا لە ڕاگەیەنراوێكدا ئاماژەی بەوەدا: ڕەجەب تەیب ئەردۆغان سەرۆك كۆماری ئەو وڵاتە، پەیوەندییەكی تەلەفۆنی لەگەڵ مستەفا كازمی سەرۆك وەزیرانی عیراق ئەنجامداوە، سەبارەت بە ناوەڕۆكی ئەو پەیوەندییەش، سەرۆكایەتی توركیا ئاشكرایكردووە: لە پەیوەندییە تەلەفۆنییەكەدا ئەردۆغان و كازمی، تاووتوێی جەنگی نێوان سوپای ئیسرائیل و گرووپە چەكدارەكانی كەرتی غەززە و خۆپێشاندانەكانی ڕۆژانی ڕابردووی قودسیان كردووە. هاوكات، نووسینگەی سەرۆكایەتیی ئەنجومەنی وەزیرانی عیراق ڕاگەیەنراوێكی بڵاوكردەوە، تێیدا ئاماژەی بەوەكردووە: مستەفا كازمی پەیوەندییەكی تەلەفۆنی لەگەڵ مەحمود عەباس سەرۆكی دەسەڵاتی فەڵەستین ئەنجامداوە و تێیدا كازمی پشتیوانی تەواوی عیراقی بۆ گەلی فەڵەستین دووپاتكردووەتەوە.\nخەڵك كۆشكی سەرۆكایەتی ڕوسیا لە ڕاگەیەنراوێكدا بڵاویكردەوە: ڤلادیمیر پوتن سەرۆكی ڕوسیا و ئەنتۆنیۆ گۆتێرێس سكرتێری گشتی ڕێكخراوی نەتەوە یەكگرتووەكان پەیوەندی تەلەفۆنیان ئەنجامداوە، لە بارەی دۆخی غەززە و ڕووبەڕووبوونەوەكانی نێوان ئیسرائیل و فەڵەستینییەكان گفتوگۆیان كردووە و هەردوولاش داوایانكردووە شەڕ و پێكدادانەكانی نێوان ئیسڕائیل و فەڵەستینییەكان بوەستێندرێت. كۆشكی سەرۆكایەتی ڕوسیا ئاماژەی بەوەشكردووە: ئاماجی سەرەكی مۆسكۆ و نەتەوەیەكگرتووەكان ڕێگرییە لە زیادبوونی ململانێكانی نێوان فەڵەستینییەكان و ئیسرائیل، دووپاتیشكراوەتەوە كە دەبێت گرەنتی پارێزراوی مەدەنییەكان بدرێت.\nخەڵك بەهۆی پێكدادانی دوو ئۆتۆمبێل لەڕێگەی دوكان - سلێمانی لە نزیك گوندی كۆتەڵ پێنج هاووڵاتی برینداربوون. بەپێی زانیارییەكان، برینی كەسێكیان سەختە، دوای گەیشتنی هێزەكانی ناوخۆ بریندارەكان گواستراونەتەوە بۆ نەخۆشخانە و كاری پێویستیان بۆ ئەنجامدراوە و پۆلیس پەڕاوی لێكۆڵینەوەی بۆ ڕووداوەكە كردووەتەوە. جێی ئاماژەیە، لەیەكەم ڕۆژی جەژنی ڕەمەزان تا دووەم ڕۆژ لەسنووری شارۆچكەی دوكان لەدوو ڕووداوی جیاوازی پێكدادانی ئۆتۆمبیل نۆ كەس برینداربوون.\nخەڵك- ئەنتۆنی بلینكن وەزیری دەرەوەی ئەمریكا، پلانی ئیدارەی وڵاتەكەی بۆ درێژەدان بە دانوستانە ئەتۆمییەكان لەگەڵ ئێراندا ئاشكرا دەكات، ئەمەش لەكاتێكدایە كۆمارییەكان داوای هەڵوەشاندنەوەی ئەو دانوستانانە دەكەن. بلینكن ڕایگەیاند"دانوستانەكان لە ڤييەنا بەڕێوەدەچن و هەوڵێكن بۆ ئەوەی بزانرێت ئایا یەمریكا دەتوانێت بگەڕێتەوە بۆ پابەندبوون بە پلانی كاریی هەمەلایەنەی هاوبەش، ئەو دانوستانانەش بەردەوام دەبن". پێشتر 43 ئەندامی كۆماری لە ئەنجومەنی پیرانی ئەمریكا، لە نامەیەكیاندا بۆ بلینكن داوای هەڵوەشاندنەوەی وتوێژە ئەتۆمییەكانیان كردبوو بەهۆی ئەو ڕووداوانەی لە فەلەستین ڕوودەدەن. كۆمارییەكان لە نامەكەیاندا دەڵێن، بزوتنەوەی حەماس لەلایەن ئێرانەوە كۆمەك دەكرێت، بۆیە دەبێت ویلایەتە یەكگرتووەكان هاوبەشی نەكات لە دەوڵەمەندكردنی دوژمنانی ئیسرائیل.\nخەڵك- قوباد تاڵەبانی جێگری سەرۆك وەزیرانی هەرێمی كوردستان لە میانەی سەردانەكەیدا بۆ كۆماری ئەرمینیا بە جیا لەگەڵ مهر گریگۆریان، جێگری سەرۆك وەزیران و هایك چۆپانیان، وەزیری پیشەسازیی تەكنەلۆژیای زانیارییەكانی یٔەرمینیا كۆبووەوە و لەگەڵ هەردوولا گەیشتنە كۆمەڵێك رێككەوتنی سەرەتایی. لە هەردوو كۆبوونەوەكەدا كە ی ئەمڕۆ (16 یٔایاری 2021) بەڕێوەچوون، تاوتوێی چۆنییەتی پەرەپێدانی پەیوەندییەكانی نێوان هەرێمی كوردستان و كۆماری یٔەرمینیا كرا. هەروەها بڕیاردرا تیمی هاوبەش لەنێوان هەرێمی كوردستان و وڵاتی یٔەرمینیا دروست بكرێت بە مەبەستی گواستنەوەی یٔەزمونی یٔەرمینیا لەڕووی بە یٔەلكترۆنیكردنی حكومەت و پەرەپێدانی تەكنەلۆژیای زانیاری. لەتەوەرێكی تری قسەكاندا، باسی پێكەوەبەستنی زانكۆ پۆلی تەكنیكییەكانی كوردستان و یٔەرمینیا كرا بەمەبەستی یٔەنجامدانی كاری هاوبەشی زانستی. لە درێژەی سەردانەكەیدا بۆ یٔەرمینیا، هەر یٔەمڕۆ جێگری سەرۆك وەزیران و شاندی یاوەری لەگەڵ شاندێكی یەكێتی كۆمپانیا پێشكەوتووەكانی بواری تەكنەلۆژیای زانیارییەكانی ئەرمینیا كۆبووەوە، پاش گفتوگۆی چڕ رێككەوتنێكی سەرەتایی كرا بۆ ئەەوەی كۆمپانیاكانی یٔەرمینیا بێنە هەرێمی كوردستان و لە چوارچێوەی پڕۆژەیەكی بەرفراواندا منداڵ و نەوجەوانانی تەمەن 10_18 ساڵان فێری ئای تی و تەكنەلۆژیای زانیاری بكەن كە یٔەمە پرۆگرامێكی تایبەتی كۆماری ئەرمینیایە. سەردانەكەی قوباد تاڵەبانی بۆ كۆماری ئەرمینیا لەسەر بانگهێشتی فەرمی حكومەتی یٔەرمینیایە و سێ رۆژ دەخایەنێت. لەم سەردانەدا هەر یەكە لە دارا رەشید وەزیری پلاندان و یٔومێد سەباح سەرۆكی دیوانی ئەنجومەنی وەزیران یاوەری جێگری سەرۆك وەزیرانن.\nخەڵك- ڕووداوێكی هاتووچۆ لەسەر ڕێگەی پێنجوێن – گەرمك، گیانلەدەستدانی كەسێكی لێكەوتەوە، ئەمەش بە سێیەم حاڵەتی گیانلەدەستدان دادەنرێت كە ئەمڕۆ لە سنوری پارێزگای سلێمانی بەهۆی ڕووداوی هاتووچۆ تۆماركرا. بەپێی ڕاگەیەندراوێك كە لەلایەن بەڕێوەبەرایەتی هاتووچۆ پێنجوێنەوە بڵاوكرایەوە، ئەمڕۆ هەینی لە ڕووداوێكی هاتووچۆ لەسەر ڕێگەی پێنجوێن گەرمك لە جۆری پێكدادان لەنێوان نیسان پیكابێك و ماتوڕسكیلێك، گیانلەدەستدانی شۆفێری ماتۆڕ سكیلەكەی لێكەوتەوە. هەر ئەمڕۆ لە سنوری پارێزگای سلێمانی، لە ڕووداوێكی هاتووچۆدا پێنج كەس برینداربوون، لە ڕووداوێكی هاتووچۆی تریشدا لە چەمچەماڵ لەسەر ڕێگەی كەركوك- سلێمانی، دوو كەس گیانیانلەدەستدا و كەسێكی تر برینداربوو.\nخەڵك- تیدرۆس ئەدهانۆم گیبرییسوس، بەڕێوەبەری گشتی ڕێكخراوی تەندروستی جیهانی ڕایدەگەیەنێت، ساڵی دووەمی پەتای (كۆڤید-19) دەبێتە مایەی مردنی زياترى خەڵكی بەراورد بە ساڵی یەكەم. گیبرییسوس لە كۆنفرانسێكی ڕۆژنامەوانیدا ڕایگەیاند"كۆڤید-19 تا ئەمڕۆ بۆتە مایەی گیانلەدەستدانی 3.3 ملیۆن كەس، ئێستا چوینە ساڵی دووەمی پەتاكە كە دەكرێت ببێتە مایەی تۆماركردنی زیاتری حاڵەتەكانی گیانلەدەستدان بەراورد بە ساڵی یەكەم". ڕێكخراوی تەندروستی جیهانی دەڵێت، وەرگرتنی ڤاكسینەكان تاكە چارەسەر نییە بەڕێژەی 100% بۆ راگرتنی ڤایرۆسەكە، چونكە ئەوانەی ڤاكسینەكانیشیان وەرگرتووە، دەكرێت نەخۆشبكەونەوە، بەڵام مەترسییەكی كەمترییان لەسەرە. پێشتر ڕێكخراوی تەندروستی جیهانی ڕایگەیاندبوو، كۆی گشتی ژمارەی تووشبوان بە ڤایرۆسی كۆرۆنا لە ساڵی 2020 گەیشتە 81.475.053 كەس، ژمارەی ئەوانەش بەهۆی پەتاكەوە گیانیانلەدەستدا 1.798.050 كەس بوو.\nوەزارەتی شارەوانی بڕیارێكی لەبەرژەوەندی هاووڵاتیان دەركرد\nهەواڵ بڵاوکراوەتەوە: 04/05/2021\nوەزارەتی شارەوانی و گەشتوگوزاری حكومەتی هەرێم، ڕێنمایی تایبەتی بەستن و خوێندنەوەی پێوەری ئاوی خواردنەوەی لەبەرژەوەندی هاوڵاتیان هەمواركردەوە بەشێوەیەك نرخەكانی زۆر لەنرخی ڕێنمایی یەكەم دابەزێنراوە.\nئاری ئەحمەد بەڕێوەبەری گشتی ئاو و ئاوەڕۆكانی هەرێمی كوردستان لەكۆنفڕانسێكی ڕۆژنامەوانیدا ڕایگەیاند، ڕێنمایی تایبەتی بەستن و خوێندنەوەی پێوەری ئاوی خواردنەوەی لەبەرژەوەندی هاووڵاتیان هەمواركردەوە بەشێوەیەك نرخەكانی زۆر لەنرخی ڕێنمایی یەكەم دابەزێنراوە، بەنموونە گەر هاووڵاتیەك لەماوەی یەك مانگ ٦٠ مەتر موكەعەب مەترسێ جا ئاوی بەكارهێنابوایە بۆ هەر مەترێك بڕی ٢ هەزار دینار وەردەگیرا، بەڵام ئێستا كراوەتە ٦٠٠ دینار، واتە ئەگەر سەرووی ٦٠ مەتر موكەعەب مەترسێ جا ئاوی بەكارهێنرا دەكاتە ٦۰ تانكی ئاوی پێنچ بەرمیلی بڕی تەنها ١٩٧٥٠ دینار وەردەگیرێت، پێشتر زیاتر لە ٢٥ هەزار دینار وەردەگیرا.\nدەشڵێت، لەم بڕەی دیاریكراوە هاووڵاتی هەرچەند ئاو زیاتر بەكاربێنێ كرێی ئاوەكەی لە ٤٥ هەزار دینار زیاتر لێوەرناگیرێت، هەر هاوبەشێك كرێی زیاتری بۆ بێتەوە تەنها ئەو بڕە پارەیەی لێوەردەگیرێت.\nئەوەشی خستەڕوو، لە٦٢٪ هاوبەشانی ئاو پێوەی ئاویان بەستووە، داواش لە هاووڵاتیان دەكات ئاو بەفیڕۆ نەدەن.\nهەڵەی پزیشکی چییە و دەبێت کێ بڕیاری لێبدات؟\nهەڵەكانی گۆڕان لە هاوپەیمانێتی كردن لەگەڵ یەكێتی و پارتیدا\nئاسایشی هەرێم: ئەوانەی ئاڵای داعشیان هەڵكرد دەستگیركران\nخەڵك- دەزگای ئاسایشی هەرێمی كوردستان، دەستگیركردنی، ئەنجامدەرانی "كردەوە تیرۆریستییەكانی شارەزور" و دانانی ئاڵای داعش لە سنوری سەید سادق، ڕادەگەیەنێت.…\nتەندروستی هەرێم لە بارەی ڤاكسینەوە بانگەواز دەكات\nخەڵك وەزارەتی تەندروستی هەرێم لە بانگەوازنامەیەكدا ڕایدەگەیەنێت: "هاووڵاتیانی بەڕێز لەپێناو خۆپارێزی و كۆنتڕۆڵكردنی نەخۆشی ڤایرۆسی كۆڕۆنا،…\nچەند داهات و خەرجییەك دەخرێنە ناو بودجەی گشتییەوە\nئەمڕۆ یەكەمین كۆبوونەوەی وەزارەتی دارایی و وەزارەتی سامانە سروشتییەكان لەسەر داڕشتنی بودجەی ٢٠٢١ لە وەزارەتی دارایی بەڕێوەچوو. (زیاتر…)\nبڕیار لەسەر كۆتایهێنان بە پڕۆسەی خوێندن لە هەرێم دەدرێت\nخەڵك- سەرۆكی یەكێتی مامۆستایانی كوردستان ڕایدەگەیەنێت، پڕۆسەی خوێندن لە قەیراندایە و لە چەند ساڵی داهاتوودا كاریگەری دەردەكەوێت. (زیاتر…)\nخەڵك- یەكێتی بەڵێندەرانی كوردستان ڕایدەگەیەنێت، بەڵێندەران دووچاری قەیرانی زۆر بونەتەوە بەو هۆیەی بۆ چەندا ساڵێكە پارەكانیان وەرنەگرتووە، ئاماژە…\nبە وێنە و ڤیدیۆ؛ ئاستی بەفر بارین گەیشتە یەك مەتر\nخەڵك- بەشی هەواڵ بەهۆی ئەو شەپۆلە بەفر بارین و سەرمایەی ناوچەكانی هەرێمی كوردستانی گرتۆتەوە، لە هەندێك شوێن ئاستی بەفر بارین گەیشتۆتە یەك مەتر…\nخەڵك بنیامین ناتانیاهۆ سەرۆك وەزیرانی ئیسرائیل لە پەیامێكی ڤیدیۆییدا هۆشداری دایە…\nخەڵك وەزیری پەروەردەی حكومەتی ھەرێم ڕێكارەكانی خۆپارێزی لە خوێندنگاكان دەخاتەڕوو…\nخەڵك بەڕێوەبەری گشتی ڕێكخراوی تەندروستی جیهانی ڕایدەگەیەنێت: ساڵی دووەمی سەرهەڵدانی…\nخەڵك سەرۆك وەزیرانی عیراق و سەرۆكی توركیا پەیوەندییەكی تەلەفۆنیان ئەنجامدا. نووسینگەی…\nئه‌رشیفه‌کان مانگێک دیاری بکه ئایار 2021 (714) نیسان 2021 (1647) ئازار 2021 (1663) شوبات 2021 (1621) كانونی دووه‌م 2021 (907) كانونی یه‌كه‌م 2020 (62)\nهەولێر، ئاگر لەكافتریایەك كەوتەوە\n26 نیسان 2021 1.20 pm\nخەڵك- ئەمڕۆ دوو شەممە ٢٦ی نیسانی ٢٠٢١ لەهەولێر كافتریایەك لەتەنیشت بەندیخانەی كۆنی محەتەی هەولێر ئاگری گرت و…\nڕوونكردنەوەیەك لەبارەی شكاندنی كێلی شەهیدانەوە\n01 شوبات 2021 8.00 pm\nخەڵك- بەڕێوەبەرایەتی گشتی شەهیدانی هەڵەبجە، روونكردنەوەیەك لەسەر شكاندنی كێلی گۆڕستانی سمبولی شەهیدانی كیمیابارانی…\nبە كۆمەڵێك مەرجەوە، گەشتی عومەرە دەستیپێكردەوە\n21 ئازار 2021 7.40 pm\nخەڵك- وتەبێژی وەزارەتی ئەوقاف و كاروباری ئاینی هەرێم ڕایدەگەیەنێت، یەكەم كاروانی عومرەكاران لە سلێمانییەوە…


بیرکردنەوە - بۆچی وێنەی سەربازانی تورکیا نیشان درا .....؟\nپێغەمبەر و ئەبو جەهل بارزانی و ئۆجالان\nکۆڕۆنا له ته‌رازووی ته‌ندرو‌ستی و ئابووری دا\nکۆڕۆناو مرۆڤی باڵا\nئه‌رێ كۆرۆنا بەئایدز و كه‌ره‌نتینه بەمەساج تێگه‌یشتون؟\nبیرکردنەوە لەسەردەمی کۆڕۆنادا\nبۆچی وێنەی سەربازانی تورکیا نیشان درا .....؟\nسوپای تورکیا نزیکەی ۲٤ساڵە بنەو بارەگای لە کوردستانی ئێراق هەیە ، لەشارو شارۆچکەکانیش بەنهێنی بنکەی میت و دەزگای هەواڵگری سەربازیان هەیە .\nپیشاندانی سوپای تورکیاو وێنە گرتن و نان خواردنیان لەگەڵ خەڵکی گوندی بەرمیزە مەبەستدارەو وەک پەیامێکیشە .\nبەشێکی ئەو پەیامە بۆ ئەمەریکاو هاوپەیمانەکانیەتی کە گوایە تورکیا جگە لە پێگەی سیاسی و سەربازی خاوەن پێگەیەکی جەماوەری و کۆمەڵایەتی و ئاینی یە لە ناو خەڵکی کوردستانی ئێراق و ئەگەر بڕیار بێت ئاڵوگۆڕێک لە نەخشەی ئیداری و سیاسی ناوچەکە ڕووبدات ئەوا تورکیا ئەم هەرێمەی لە ئێستاوە وەک بەشێکی مسۆگەر بەردەکەوێت ، لەبەر ئەوەش نابێت ئەمەریکاو هاوپەیمانەکانی بیر لە گۆڕانکاریەکی لەو چەشنە بکەنەوەو لە ئێستادا هەوڵێکە بۆ پاشکەز بوونەوەیان ، وە بەشێکە لەو هەمئاهەنگی یەی لەگەڵ ئێران و ڕووسیا بۆ تێکشکاندن و هەڵوەشانەوەی پڕۆژەی ئەمەریکا و هاوپەیمانەکانی لە ئێراق .\nدووەم پەیامیش ڕووی لە هەڵبژارنەکانی ئێراق و هەرێمە ، پێداگری تورکیایە بۆ پشتگیری هێزە وابەستەکانی ، وە دەبینێ خاڵی لاوازیان زۆرەو ئامادەش نین دەستبەرداری دەسەڵات ببن لەو پێناوەشدا ئامادەن هەموو خاک و خەڵک بکەنە قوربانی ، تورکیاش دەیان ساڵە کار بۆ ڕۆژگارێکی وەک ئەمڕۆ ئەکات .\nئێستا دوای ۲٥ساڵ لەم پاشاگەردانی سیاسی و ئابووریە ، ناوچەکە کراوەیە بۆ دەستوەردانی سیاسی و سەربازی گەورە ، بۆشایی ئیدارەو بەڕێوەبردن و نەمانی هیچ بنەمایەکی حوكمڕانی زەمینەیەکی هەمەلایەنەی بۆ گشت هێزە دەرەکیەکان ڕەخساندووە تا شوێن و پێگەی خۆیان لەناو ئەو کێبڕکێ و ناکۆکیانەدا بکەنەوە .\nئەم قۆناغە ئەگەر بێت و پێشی پێنەگرین دەبێتە مایەی گەورەترین کارەسات لەمێژووی کۆن و نوێ گەلی کورد دا ، چونکەم ئەم هێزانەی باشوور ساڵانێکە بە پشتیوانی دەرەکی و یاری کردن لەسەر پەتی ئەم هێزە ناکۆکانە خۆیان ڕاگرتووە ، ئێستاش ئەگەر بێت و ململانێ و پێکادان لەم ناوچەیە ڕووبدات بێگومان هاوشێوەی ناوچە سونی یەکان دەبێتە مەیدانی کاولکاری و کۆمەڵکوژی و ڕەنگە لێرە لەکوردستان خراپتریش ڕووبدات ، دواجاریش خودی سەرانی دەسەڵاتیش بەرەو پەتی سێدارە ڕاپێچ دەکرێن ، چونکە نەیانتوانی پەند لەمێژوو وەربگرن .\nیەکەم کاردانەوەش دابەزینی سوپای ئەمەریکا بوو لە شەنگال و ڕەنگە ئەمەریکا ڕێگە نەدات بەم سەرەڕۆییەی تورکیا کە ڕووسیا و ئێران هاندەریین .\nچیتر دەسەڵاتی هەرێم ناتوانێ درێژە بەم دۆخە دژوارە بدات و ڕێگەی نادەن و تاسەر لێشی قبووڵ ناکەن لەسەرەوە لەگەڵ ئەمەریکاو هاوپەیمانەکانی بێت و لەژێرەوە کار بۆ ووڵاتانی تورکیاو ئێران بکەن و ڕووسیاشیان خستۆتە بەرەی پشتیوانی خۆیان و تادێت فشارەکانیان بۆ وەدەرنانی ئەمەریکایە لە ئێراق پەرە دەستنێ و ئەمەریکاش هەموو کەناڵە سیاسی و سەربازی و دیپلۆماسیەکانی خستۆتەگەڕ تاکو بتوانێ دەستوەردانەکانی لە سوریاو ئێراق بەگوێرەی خواست و بەرنامەکانی ئاراستە بکات ، هەریەکە لە تورکیاو ئێرانیش دەیانەوێت بەڕێگەی وەکیلەکانیان جوڵەو جدیەتی ئەمەریکا تاقی بکەنەوە ، گەلی کوردیشیان کردۆتە ئامانج تا لە ڕێگای ئەم دەسەڵاتەوە بیکەنە قوربانی و کەوا سوری بەرلەشکر ، خاکی کوردستانیش بکەنە مەیدانی جەنگەکانیان ..\nساڵانێکە تەڤگەری ئازادی کوردستان و کۆنگرەی نەتەوەیی کوردستان بانگەواز دەکەن تا ئەم هێزانە دەست لە پاشکۆیەتی ئەم هیزو ئەو هێز بەردەن ، چونکە ئەمە تاسەر نیە و ئەو هێزانەش مەرامێکیان هەیە و ڕۆژێک دادێ پێویستیان بەم پاشکۆیانە نامێنێ یا خود ناکۆکی ئەو هێزانەش وادەکات بەکاریان بهێنن بۆ یەکلاکردنەوەی بەرژەوەندیەکانیان هاوشێوەی (سوپای ئازادی سوریا)..!! و گروپە ئیسلامیەکان چۆن دوای کاولکاری شارو شارۆچکەکان کردوویانن بە ئاوارەو وەک قەرەج ڕەفتاریان لەگەڵ ئەکەن و پاسەوانی خۆیانیان پێدەکەن ..\n06/03/2018 02:02:49 | 824 |


كرماشان: ئەگەری بێكاربوونی 500 كرێكار – زاگرۆس پۆست\nماڵەوە / کوردستان / كرماشان: ئەگەری بێكاربوونی 500 كرێكار\nكرماشان: ئەگەری بێكاربوونی 500 كرێكار\nشه‌ممه 26 نیسان 2014\tکوردستان, هەواڵ 71 جار خوێنراوه‌ته‌وه\nنەبوونی كەرەسە سەرەتاییەكان‌و قەرزەكان، پاڵاوگەی پێترۆشیمی بێستوونی كرماشان لە داخران نزیك بوەتەوە‌و ئەمەش مەترسی بێكاربوونی 500 كرێكاری بەدوای خۆیدا هێناوە.\nلە ماوەی یەكمانگی رابردوو شیركەتی پێترۆشیمی بێستوون لە شاری كرماشانی رۆژهەڵاتی كوردستان بەرهەمهێنانی خۆی راگرتووە‌و ئەمەش هەڵدەگەڕێتەوە بۆ نەفرۆشتنی كەل‌و پەل‌و بەرهەمەكان لە بازاڕدا.\nئەمە لە حاڵێكدایە كاربەدەستانی كۆماری ئیسلامی هەڕەشەیان لە بەرپرسانی شیركەتی پێترۆشیمی كردووە كە بە هیچ شێوەیەك نابێ لەسەر ئەو قەیرانەی بۆ پاڵاوگەی پێترۆشیمی درووستبووە، روو بە دەرەوە لێدوان بدەن.\nكارێكاران‌و كارمەندانی ئەو شیركەتە باس لە دۆخی قەیراناوی ئێستا لە پێترۆشیمی بێستوون دەكەن‌و دەڵێن، لە ئەگەری داخرانی یەكجاریی ئەم شیركەتە، بەشێوەی ناڕاستەوخۆ 2000 كەس لە پارێزگای كرماشان بەرەوڕووی بێكاریی دەبنەوە.\nلە ماوەی ساڵانی رابردوو بەشێك لە ناوەندەكانی بەرهەمهێنانی پارێزگای كرماشان تووشی داخران هاتوون‌و تا ئێستاش بەرپرسانی پەیوەندیدار نەیانتوانیوە چارەسەری ئەم قەیرانە بكەن.


گورچین قەڵا - ویکیپیدیا، ئینسایکڵۆپیدیای ئازاد\nگورچین‌قلعە - قالا - Göyərçinqala\nدیمەنی گوندی گورچین قەڵا\nپۆتانەکان: 38°03′43.5″N 45°10′08.5″E / 38.062083°N 45.169028°E / 38.062083; 45.169028پۆتانەکان: 38°03′43.5″N 45°10′08.5″E / 38.062083°N 45.169028°E / 38.062083; 45.169028\nگورچین قەڵا گوندێکە، کەوتووەتە گوندەواری ئەنزەلا ئەڤراز، ناوچەی ئەنزەل، شارستانی ورمێ، پارێزگای ئازەربایجانی ڕۆژاوا، ڕۆژھەڵاتی کوردستان، ئێران.\nگورچین قەڵا ھاوسنوورە لەگەڵ ئەم گوندانە:\nلە ڕۆژاواوە لەگەڵ گوندی ئاوگەرم.\nبە پێی سەرژمێریی گشتیی جەماوەر و خانووی ئێران لە ساڵی ٢٠٠٦دا، ژمارەی دانیشتووانی ئەم گوندە (٥٩٨) کەس و (١٩٤) خێزان بووە.\nوەرگیراو لە «https://ckb.wikipedia.org/w/index.php?title=گورچین_قەڵا&oldid=906128»


ئایا تەسبیحاتى پێش نوێژ سوننەتە یان نە ؟ تكایە بەبەڵگەوە وەڵاممان بدەنەوە: ماڵپەڕی وەڵامەکان\nنوێژئایا تەسبیحاتى پێش نوێژ سوننەتە یان نە ؟ تكایە بەبەڵگەوە وەڵاممان بدەنەوە\nئایا تەسبیحاتى پێش نوێژ سوننەتە یان نە ؟ تكایە بەبەڵگەوە وەڵاممان بدەنەوە\nوەڵام: براى بەڕێزمان پێش وەڵام دانەوەى پرسیارەكەت دەمەوێت چەند بنەوایەكت بۆ بخەمە ڕوو بۆ ئەوەى لە ژیانى خۆت بتوانى بیدعە و داهێنراوەكانى پێ بناسیتەوە، ئەوەش بەم شێوەیەى خوارەوە:\nیەكەم: هەموو پەرستشێك ـ كردار بێت یان گوفتار ـ دواى ئەنجام دانى تەنها بۆ ڕەزامەندى خواى پەروەردگار، پێویستى بەوە هەیە كە بەڵگەى قورئان و سوننەتى لە سەر بێت بۆ ئەوەى وەربگیرێت، ئەگەر نە بە ڕووى خاوەنەكەیدا دەدرێتەوە، و بە بیدعە و داهێنراو دادەنرێت لە ئاییندا، ئەوەش بە پێى فەرموودەى پێغەمبەرى خوا ﷺ كە فەرموویەتى: "مَنْ عَمِلَ عَمَلًا لَيْسَ عَلَيْهِ أَمْرُنَا فَهُوَ رَدٌّ " (رواه البخاري ومسلم).\nواتە: هەر كەسێك كردەوەیەك ئەنجام بدات، و كردەوەكەى بەڵگەى قورئانى پیرۆز و سوننەتى لە سەر نەبێت، ئەوا بە ڕووى خاوەنەكەیدا دەدرێتەوە.\nوە خواى پەروەردگار فەرموویەتى: [ الَّذِي خَلَقَ الْمَوْتَ وَالْحَيَاةَ لِيَبْلُوَكُمْ أَيُّكُمْ أَحْسَنُ عَمَلًا وَهُوَ الْعَزِيزُ الْغَفُورُ ] سورة الملك 2\nپێشەوا (ابن كثير) لە ڕاڤەى ئەم ئایەتەدا فەرموویەتى: [ أَحْسَنُ عَمَلا ] ولا يكون العمل حسنا حتى: يكون خالصا لله عز وجل، على شريعة رسول الله ﷺ (تفسير ابن كثير: ج 4 / ص 308).\nواتە: هیچ كردەوەیك چاك نابێت تاكو تەنها لە بەر ڕەزامەندى خواى پەروەردگار ئەنجام نەدرێت، و بەپێی شەریعەتەكەى پێغەمبەر نەبێت ﷺ. كەواتە براى بەڕێزمان: پێش ئەنجام دانى هەر كردار و گوفتارێك دەبێت پرسیارى ئەوە بكەى كە ئایا ئەوە بەڵگەى شەرعى لە سەرە یان نە ؟ هەروەكو لە پرسیارەكەتدا هاتووە، كە بەڕاستى جێی دڵخۆشى ئێمەیە، وە داواشم وایە لەگەڵ هەموو كەسێكدا هەمان پەیڕەو بەكار بهێنیت، بۆ ئەوەى پارێزراو بیت لە بیدعە و داهێنراوەكان.\nئەوەش كە زیاتر ئەم بنەوایە بتەو تر بكات ئەوەیە كە زانایان فەرموویانە: (الأصل في العبادات البطلان إلا بدليل). واتە: بنەوا لە هەموو پەرستشێكدا پوچەڵێتى ئەو پەرستشەیە، تاكو بەڵگەیەكى لە سەر نەهێنرێتەوە.\nهەروەك زاناى پایە بەرزى ئوێوڵى شێخ (سعدی) فەرموویەتى: وليس مشرعا من الأمور غير الذي في شرعنا مذكور\nواتە: هیچ كردەوەیەك بە شەرعى ناژمێردرێت، جگە لەوانە نەبێت كە كە بەڵگەى شەرعیان لە سەر هاتبێت. وە هەروەها زاناى پایە بەرز (محمد بن صالح العثيمين) فەرموویەتى: والأصل في الأشياء حِلُّ، وامنعِ عبـــادةً إلا بإذنِ الشارعِ\nواتە: بنەوا لە هەموو شتێكدا حەڵاڵێتییە، بەڵام لە پەرستشەكاندا قەدەغەكردنە تاكو ڕێگە پێدانى شەرعى لە سەر نەبێت.\nدووەم: بۆ وەرگرتنى هەر حوكمێكى شەرعى و گەیشتن پێی لە فەرموودەیەكى پێغەمبەرى خواوە ﷺ، دەبێت هەوڵى ئەوە بدرێت كە هەموو ڕیوایەت، و ڕێگەكان و گۆى (واتە: لفظ) ەكانى فەرموودەكە كۆ بكرێتەوە، بۆ ئەوەى حوكمەكە بە تەواوى لە لامان ئاشكرا ببێت، و بتوانین بە جوانى حوكمەكەى لێ وەرگرین.\nبۆ نموونە: ئەگەر بمانەوێت تەماشاى فەرموودەكەى (أم رافع) بكەین كە تێیدا هاتووە پێغەمبەرى خوا ﷺ پێی فەرموو:: " يا أم رافع إذا قمت إلى الصلاة: فسبحي الله عشرا، و هلليه عشرا، و احمديه عشرا، وكبريه عشرا، واستغفريه عشرا، فإنك إذا سبحت عشرا، قال: هذا لي، وإذا هللت، قال: هذا لي، وإذا حمدت، قال: هذا لي، وإذا كبرت، قال: هذا لي: وإذا استغفرت قال قد غفرت لك (السلسلة الصحيحة للعلامة الألباني ، برقم: 3338).\nواتە: ئەى دایكى ڕافع ئەگەر هەستاى بۆ نوێژ ئەوا: دە جار سوبحان الله بكە، و.. هتد.\nدەبینین پێشەوا (الحافظ ابن حجر) دواى هێنانەوەى ئەم فەرموودەیە دەفەرمووێت: ((هذا حديث حسن...، ووقع لنا من وجه آخر، ما قد يدل على أنه داخل الصلاة)) (نتائج الأفكار: 1/ 389 ـ 390).\nواتە: ئەم فەرموودەیە فەرموودەیەكى حەسنە....، و بە شێوەیەكى تر پێمان گەشتووە، كە بەڵگەیە لە سەر ئەوەى كە ووتنى ئەو زیكرە لە ناو نوێژدا دەبێت (واتە: لە دواى " الله أكبر "، و پێش خوێندنەوەى قوررئان دەبێت لە نوێژدا، واتە ئەو نزا و زیكرەى كە پآى دەووترێت " دعاء الاستفتاح ").\nپاشان ڕیوایەتەكەى ترمان بۆ دەگێڕێتەوە، و دەفەرمووێت: ((عن أم رافع أنها قالت: يا رسول الله ﷺ أخبرني بعمل أفتتح به صلاتي... پاشان فەرموودەكە تەواو دەكات)) (هەمان سەرچاوە).\nواتە:... لە دایكى ڕافعەوە دەگێڕنەوە كە فەرموویەتى: ئەى پێغەمبەرى خوا ﷺ كردەوەیەكم پێ فێركە بۆ ئەوەى نوێژەكەمى پێ دەست پێ بكەم (واتە: دعاء الاستفتاح).\nوە شێخى (الألبانى) فەرموویەتى: ((وقد صحَّ عن فعله ﷺ ما يؤيد أن الذكر الوارد في الحديث أنه في الصلاة)) (السلسلة الصحيحة للعلامة الألباني: 7 / 1014).\nواتە: ئەوەشمان بە (صحيح) ى پێگەیشتووە لە كردەوەى خودى پێغەمبەرى خوا ﷺ كە دووپاتى ئەوە بكاتەوە كە ئەو زیكرەى كە لە فەرموودەكەدا هاتووە مەست پێی لە نوێژدایە. مەبەستى شێخ ئەو فەرموودەیەى كە (عائشە) ـ ڕەزاى خواى لێ بێت ـ دەیگێڕێتەوە، و دەفەرمووێت: " كان ﷺ إذا قام: كبر عشرا، وحمد الله عشرا، وسبح عشرا، وهلل عشرا، واستغفر عشرا،... الحديث " (صححه العلامة الألباني في: صحيح سنن أبي داود،، برقم: 766).\nواتە: كە پێغەمبەرى خوا ﷺ هەستایە بۆ نوێژكردن: دەجار (الله أكبر) ى دەكرد، و دە جار... هتد.\nپاشان لە وەڵامى پرسیارەكەدا دەڵێم: زیكرى پێش هەستان بۆ نوێژ هیچ بەڵگەیەكى شەرعى لە سەر نەهاتووە نە لە قورئانى پیرۆز، ونەش لە سوننەتەكانى پێغەمبەرى خواوە ﷺ، جگە لەو فەرموودەیەى (أم رافع) نەبێت كە، ئەویش بەو شێوەیەى سەرەوە وەڵام دەدرێتەوە، و ئاشكرا دەكرێت، بۆیە بیدعەیە و داهێنراوە، و نابێت بە هیچ شێوەیەك ئەنجام بدرێت، وە ئەو كەسەش كە دەڵێت سوننەتە ئەوا پێی دەڵێین: [ قُلْ هَاتُواْ بُرْهَانَكُمْ إِن كُنتُمْ صَادِقِينَ ](سورة البقرة - 111).\nلەلایەن مامۆستا (عدنان بارام) ە وەڵام دراوەتەوە\nئایا نوێژ قەزا كردنەوەى هەیە؟ ئەگەر لە نوێژدا بووم و پژمیم ئایا بڵێم : الحمدلله، یاخوود نا؟ شوێنی دەست گرتن لە نوێژدا چوار مانگە نوێژ ناکەم و تاوانى زۆرم ئەنجامداوە ئێستا دەمەوێ نوێژ بکەم، ئایا چی بكەم بۆ ئەوەی زیاتر بەردەوام بم ؟ چۆن موسڵمان خۆی لە وەسوەسە بپارێزێت لە هەموو عیبادەتەكان بە گشتی و لەنـوێـژدا بەتایبەتی؟\nسەردان: ١,٠٦٩ بەش: نوێژ\nپرسیاری دواترئایا دروستە نوێژى سوننەت دوای نوێژی عەسر بكەی؟پرسیاری پێشترنوێژ بكەى میكیاجت پێوە بێت ئایا نوێژەكەت قەبوڵە یان نا؟


هەواڵ / کوردستان :: پێش 3 هەفتە  :: 19546 جار بینراوە\nدژی هێرشی تورکیا بۆ خۆرئاوای کوردستان گردبوونەوەیەک لەسلێمانی رێکخرا\nلە 11 ساڵی رابوردوودا زیاتر لە 154 ملیار دینار بەكۆكردنەوەی خاشاك دراوە\nپه‌رله‌مانى كوردستان بڕیاریدا به پێكهێنانى لیژنه‌یه‌كى پێنج كه‌سى بۆ لێكۆڵینه‌وه له هۆكاره‌كانى گیان لەدەستدانی ئامانج بابانى و لانه محه‌مه‌د و منداڵه‌كه‌یان، له سبه‌ى دووشه‌ممه‌وه لیژنه‌کە دێته سلێمانى.\nزانا مه‌لا خالید، ئه‌ندامى لیژنه‌ى مافى مرۆڤى پەرلەمانی کوردستان به دواڕۆژى راگه‌یاند: به ئاگادارى سه‌رۆكایه‌تى په‌رله‌مانى كوردستان، ئه‌مڕۆ لیژنه‌ى مافى مرۆڤ بڕیاریدا به پێكهێنانى لیژنه‌یه‌ك بۆ لێكۆڵینه‌وه له گیان لەدەستدانی رۆژنامه‌نووسان ئامانج بابانى و لانه محه‌مه‌د و منداڵه‌كه‌یان.\nوتیشى: "لیژنه‌كه له سه‌رۆك و پێنج ئه‌ندامى لیژنه‌ى مافى مرۆڤ پێكدێت و سبه‌ى دووشه‌ممه سه‌ردانى پۆلیس و ئاسایش و بنه‌ماڵه‌ى هه‌ردوو رۆژنامه‌نووس و سه‌رجه‌م ئه‌و شوێنانه ده‌كرێن كه په‌یوه‌ندیدارن به كه‌یسه‌وه".\nئه‌و په‌رله‌مانتاره، ئاماژه‌ى به‌وه‌شكرد: دواى ته‌واوبوونى لێكۆڵینه‌وه‌كه به راپۆرتێك سه‌رۆكایه‌تى په‌رله‌مان و راى گشتى كوردستان ئاگادارده‌كرێته‌وه.\nشه‌وى 16ى تشرینى یه‌كه‌م، ئامانج بابانى و لانه محه‌مه‌دى خێزانى و منداڵه سێ ساڵانه‌كه‌یان له سلێمانى لەناو ئۆتۆمبێلەکەیان بە کوژراوی دۆزرانەوە، به‌وته‌ى به‌ڕێوه‌به‌رى پۆلیسى سلێمانى: رووداوه‌كه خۆكوژى بووه و ئامانج بابانى منداڵ و هاوسه‌ره‌كه‌ى كوشتووه، دواتر خۆیشى كوشتووه.


ئۆفیسی لێکۆڵەرەوەی تایبەت لێپرسینەوە لە وەزیری دادی ئەمەریکا دەکات سەبارەت بە دەستوەردانەکەی ڕوسیا\nوەزیری داددی ئەمەریکا جێف سێشنس\nوتەبێژی وەزارەتی داد وتی هەفتەی ڕابردوو وەزیری دادی ئەمەریکا جێف سێشنس لەلایەن لێکۆڵەرەوەی تایبەت جەمیس مۆڵەرەوە لێپرسینەوەی لەگەڵدا کراوە لەچوارچێوەی لێکۆڵینەوەکان سەبارەت بە دەست وەردانەکەی ڕوسیا لە هەڵبژاردنەکانی ساڵی 2016ی ئەمەریکا.\nڕۆژنامەی نیویۆرک تایمز ڕۆژی سێشەممە بڵاویکردەوە سێشنس بۆ ماوەی چەند کاتژمێرێک لێپرسینەوەی لەگەڵدا کراوە وەکو بەشێک لە لێکۆڵینەوەکانی مۆڵەر سەبارەت بە دەست وەردانەکەی ڕوسیا لە هەڵبژاردنەکانی سەرۆکایەتی ئەمەریکادا بۆ ئەوەی بزانرێت کە ئایا سەرۆک ترامپ بەربەستی دروستکردووە لەبەردەم یاسادا یاخوود نا.\nوتەبێژی وەزارەتی دادی ئەمەریکا ئیان پڕایەر هەواڵەکەی بۆ دەنگی ئەمەریکا پشتڕاستکردەوە بەڵام هیچ وردەکارییەکی دیکەی نەدا.\nپارێزەرەکەی سێشنس، چەک کوپەر، کە گوایە هاوەڵی وەزیری دادی کردووە لە لێپرسینەوەکەدا، وتی هیچ لێدوانێکی نیە بیدات لەسەر بابەتەکە.\nهەروەها ئۆفیسی لێکۆڵەرەوەی تایبەت ڕەتی کردەوە لێدوان بدات.\nسەرۆک ترامپ کاتێک سەبارەت بەوەی کە ئایا نیگەرانی هەیە سەبارەت بە شتێک سێشنس بە مۆڵەری وتبێت پرسیاری لێکرا، لە وڵامدا وتی " من بە هیچ شێوەیەک نیگەران نیم."\nجێی ئاماژەیە سێشنس یەکەم ئەندامی کابینەکەی سەرۆک ترامپە کە زانرابێت لێپرسینەوەی لەگەڵدا کراوە لەلایەن مۆڵەرەوە. مانگی پێنجی ساڵی ڕابردوو لێکۆڵەرەوەی تایبەت جەیمس مۆڵەر دەستی گرت بەسەر لێکۆڵینەوەکاندا سەبارەت بە دەست وەردانەکەی ڕوسیا، ئەمەش دوای ئەوەی سەرۆک ترامپ بەڕێوبەری پێشووی ئێف بی ئای جەیمس کۆمی لە کارەکەی دوورخستەوە.


ئینفۆگرافیك..بەرژەوەندییەكانی ئەمریكا و ھیلالی شیعە\nتروسکە ناصر |\nعەلی خامنەیی رێبەری کۆماری ئیسلامی ئێران لەچەند رۆژی رابردوودا دوو جار باسی لەوە کردووە کە ئەگەر ئەمریکا گەمارۆی نوێ بخاتە سەر ئێران یان گەمارۆکانی ئێستا درێژبکاتەوە، ئەوان وەڵامی توندیان دەبێ و ئاوا بەبێ کار دانانیشن. لەم ئینفۆگرافیەكەدا شیكردنەوە لەسەر پەیوەندییەكانی ئێستا و داھاتووی ھەردوولا دەكەین، ئایا کۆماری ئیسلامی ئێران چۆن دەتوانێ ھەڕەشە لە بەرژەوەندییەکانی ئەمریکا لەناوچەی رۆژھەڵاتی ناوەڕاست بکات، کارتە گوشارەکانی ئێران لەدژی ئەمریکا چین؟.\nبۆ ئەو مەبەستە یەکەم و گرنگترین و رەنگە دوایین گوشاری ئێران بۆ بەرژەوەندییەکانی ئەمریکا لەناوچەو بەتایبەت کەنداو بیرۆکەی ھیلالی شیعییە، کە ساڵانێکە گوێمان لێ دەبێت، بەڵام ئێستا با بزانین ھیلالی شیعی چییە و بۆ دەتوانێ ھەڕەشە بێت بۆ سەر بەرژەوەندییە ستراتیجییەکانی ئەمریکا؟.


ئه‌ردۆغان.. له‌به‌رده‌م شه‌ڕی دۆسته‌كانیدا\nمیدیای توركیی سه‌باره‌ت به هه‌وڵه‌كانی كه‌سانێك كه به دۆسته‌كانی ئه‌ردۆغان وه‌سفی كردوون، بۆ له‌قاڵبدان و دوورخستنه‌وه‌ی ناوبراو له كورسی ده‌سه‌ڵات، بابه‌تی هه‌ستیار بڵاوده‌كه‌نه‌وه، له‌و رووه‌وه كه كه‌یسێك یان دۆخێك به‌ناوی دانانی پیلان بۆ لابردنی ره‌جه‌ب ته‌یب ئه‌ردۆغان كه له لوتكه‌ی ده‌سه‌ڵاتی توركیادا، بوونی هه‌یه و له‌لایه‌ن كه‌سانێكه‌وه به‌ڕێوه‌ده‌برێن، كه پێشتر دۆستی نزیكی ئه‌و بوون.\nسه‌باره‌ت به هه‌وڵێك كه بۆ دوورخستنه‌وه‌ی ئه‌ردۆغان له‌ئارادایه، سایتی "ئه‌حوال توركیا" راپۆرتێكی بڵاوكردووه‌ته‌وه و ئاماژه‌ی به‌وه‌كردووه كه پیلانه‌كه له سه‌ره‌تادا به‌رامبه‌ر به هه‌ریه‌ك له ره‌جه‌ب ته‌یب ئه‌ردۆغان سه‌رۆك كۆماری توركیا و "به‌رات به‌یره‌ك"ی زاوای ده‌ستی پێكردووه.\nئه‌و سایته توركییه كه له ده‌ره‌وه‌ی توركیاوه بابه‌ته‌كانی بڵاوده‌كاته‌وه، نوسیویه‌تی: ئایا هه‌وڵه‌كانی دۆستانی نزیكی ئه‌ردۆغان بۆ دوورخستنه‌وه‌ی له لوتكه‌ی ده‌سه‌ڵات و هه‌روه‌ها به‌رامبه‌ر به زاواكه‌ی ده‌ستی پێكردووه؟ ئایا ئه‌مه تۆڵه‌یه له ئه‌ردۆغانی ده‌كه‌نه‌وه، به‌بێ گوێدانه پێگه‌ی ئه‌ردۆغان و مێژووه‌كه‌ی؟ ئایا ده‌بینه بینه‌ری ململانێیه‌كی ئیسلامیی له توركیا بۆ گرتنه‌ده‌ستی كورسی ده‌سه‌ڵات؟\nسایته توركییه‌كه روونیكردووه‌ته‌وه: ئه‌ردۆغان سوكایه‌تی به هاوڕێ و دۆستانی نزیكی خۆی كرد و له بڕیاری هه‌ستیاری وڵاتدا به‌شداری پێنه‌كردن و دووری خستنه‌وه، له كێشانی وێنه‌ی توركیایه‌كی ئیسلامییدا دیكتاتۆرانه مامه‌ڵه‌ی كرد و نه‌یهێشت دۆستانی به‌شداری بكه‌ن، له‌به‌رامبه‌ردا لایه‌نگرانی خۆی هێنایه پێشه‌وه، وه‌ك ئه‌وه‌ی كه به‌رات به‌یره‌كی زاوای كرد به وه‌زیری دارایی و به‌سه‌ر كه‌سانی به توانادا زاڵی كرد به‌بێ گوێدانه توانا و لێهاتوویی، له‌كاتێكدا كه‌سانی تر هه‌بوون شاره‌زاتر له زاواكه‌ی.\nبه‌گوێره‌ی زانیارییه‌كانی ئه‌و سایته توركییه، له هه‌ناوی پارتی داد و گه‌شه‌پێدانه‌وه، ئاماژه‌ی له دایكبوون و دروستكردنی پارتێكی نوێ هه‌یه، كه سایته‌كه ئاماژه‌ی به‌وه‌كردووه له‌لایه‌ن دۆستانی ئه‌ردۆغانه‌وه پێكده‌هێنرێت و ئامانجی دوورخستنه‌وه‌ی ئه‌ردۆغانه له ده‌سه‌ڵات، هاوكات سایته‌كه چه‌ند ناوێكی دیاری توركیای خستووه‌ته‌ڕوو.\nسایتی "ئه‌حوال توركیا" ئه‌وه‌شی خستووه‌ته‌ڕوو كه هه‌ریه‌ك له عه‌بدوڵڵا گویل سه‌رۆك كۆماری پێشوی توركیا و عه‌لی باباجان دوو ناوی دیاری باسكراون كه به نهێنی كار بۆ پێكهێنانی حزبێكی نوێی ركابه‌ری ئه‌ردۆغان ده‌كه‌ن، ئه‌و دوو ناوه، دوو ناوی دیاری بواری دارایین و له بازاڕی ئه‌مڕۆی خۆرئاواشدا ناوبانگیان هه‌یه و رای گشتی توركیاش ئومێدیان هه‌یه به‌وه‌ی كه ئه‌و دوو ناوه دارایی زیاتر بۆ توركیا رابكێشن.\nرۆژنامه‌ی "حوڕیه‌ت"ی توركیی، له سه‌ره‌تای ئه‌مساڵدا، هه‌مان زانیاریی سه‌باره‌ت به پێكهێنانی حزبێكی نوێ له‌لایه‌ن دۆستانی ئه‌ردۆغانه‌وه، بڵاوكرده‌وه، ئاماژه‌ی به‌وه‌شكردبوو كه گویل و باباجان داوایان له ئه‌حمه‌د داودئۆغلو سه‌رۆك وه‌زیرانی پێشووی توركیا و نوسه‌ری كتێبی ناسراوی "قوڵایی ستراتیژیی" كردووه كه به‌شداری ئه‌و پارته نوێیه بكات و پێویستی بوونی ئه‌و پارته له ئێستادا له‌به‌رچاو بگرێت.\nزۆر له سایته توركییه‌كان ته‌ئكیدیان له‌وه‌كردووه‌ته‌وه، شه‌ڕ یان ركابه‌ری و ململانێی نێوان ئه‌ردۆغان و گویل، بوونی هه‌یه، ئه‌گه‌رچی له ئێستادا وه‌ك شه‌ڕێكی دواخراو لێی ده‌ڕوانرێت.


🔤 ئوْجاخ ڕوْشنۆ بییەی کلمات و اصطلاحات\nوەجاخ ڕۆشن بوونەوە. [ بیشتر... 👁] ✖ ✖ ✖ 0 1 ✔ 72% ✍ ز.س. 26-6-2019 23:00:57\n🔤 ئوْجاخ ڕوْشنۆ كەر؛ ئوْجاخ ڕوْشنۆ كەرە کلمات و اصطلاحات\nوەجاخ ڕۆشنكەرەوە. [ بیشتر... 👁] ✖ ✖ ✖ 0 1 ✔ 72% ✍ ز.س. 26-6-2019 23:00:58\n🔤 ئوْجاخ ڕوْشنۆ كەرڎەی کلمات و اصطلاحات\n👁 این آیتم 459 بار مشاهده شده است\nوەجاخ ڕۆشن كردنەوە. [ بیشتر... 👁] ✖ ✖ ✖ 0 1 ✔ 72% ✍ ز.س. 26-6-2019 23:00:59\n👫 ئەحمەدی خۆشنوس شخصیتها\n👁 این آیتم 3,853 بار مشاهده شده است\nناوی تەواوی ئەحمەد رەحیم محەمەدە. 1975 لەکەلار لە [ بیشتر... 👁] ✖ ✖ ✖ 0 0 ✖ 48% ✍ هـ.ب. 15-3-2009 10:36:49\n☂ ئەنجومەنی ژینگەپارێزی ژینکۆ - شنۆ احزاب و سازمان ها\n👁 این آیتم 2,065 بار مشاهده شده است\n... [ بیشتر... 👁] ✖ ✖ 1 1 ✔ 82% ✍ هـ.ب. 11-7-2018 13:35:37\n📊 ئەوقافی کەرکوک: 11 مەلا و پێشنوێژی حەویجە پەیوەندییان بە داعشەوە کردووە آمار و نظرسنجی\n👁 این آیتم 3,652 بار مشاهده شده است\nرۆژنیوز، سۆران محەمەد بەڕێوبەرایەتی ئەوقافی سونی [ بیشتر... 👁] ✖ ✖ ✖ 0 0 ✔ 93% ✍ هـ.ب. 9-8-2017 13:54:40\n📕 ئەوین و خۆشنودی کتابخانه\n👁 این آیتم 891 بار مشاهده شده است\nنووسینی: بانگخوازی جیهانی یاسەمین موجاهید وەرگێڕا [ بیشتر... 👁] ✖ ✖ 2 0 ✔ 99% ✍ ز.س. 17-11-2019 11:30:19\n🔤 ئەوەی لەدوای پێشنوێژ نوێژ دەکا کلمات و اصطلاحات\n👁 این آیتم 384 بار مشاهده شده است\nمەئموم، ئەوەی لەدوای پێشنوێژ نوێژ دەکا، نوێژکەری د [ بیشتر... 👁] ✖ ✖ ✖ 0 1 ✔ 78% ✍ ز.س. 22-2-2019 7:58:47\n👫 ادریس اشنود شهروند ماکو شخصیتها\n👁 این آیتم 2,098 بار مشاهده شده است\n... [ بیشتر... 👁] ✖ ✖ ✖ 0 0 ✖ 52% ✍ هـ.ب. 15-7-2014 15:07:41\n🔤 پاشنوێژ کلمات و اصطلاحات\nپاشنوێژ، پاشنوێژێ، پاشنیڤڕۆ، پاش نیمەڕۆ، پاش نیوە [ بیشتر... 👁] ✖ ✖ ✖ 0 1 ✔ 68% ✍ ز.س. 9-2-2019 22:01:25\n| مدت زمان ایجاد صفحه: 5,663 ثانیه


تاقە رێگەی چارەسەری كێشەی كەركوك كامەیە؟\nكێشەی كەركوك بە مەبەستێكی تایبەتی و بۆ ئامانجی سیاسی و ئابوری كراوەتە هۆكارێك بۆ هاندان و پەیداكردنی كێشەی جۆربەجۆر لەگەڵ كوردستان.\nكوردستان كە بەشێك بووە لە ولایەتی موسڵ و دوای داڕمانی دەوڵەتی عوسمانلی و كۆتایی شەڕی یەکەمی جیهان و دابەشكردنی بەشێك لە خاكە داگیركراوەكانی ژێردەسەڵاتی، دراوەتە عیراقی تازە دروستكراو كە تەواوی باشووری كوردستان لە داگیركراویی دەوڵەتی عوسمانلییەوە بۆتە ژێردەستەو داگیركراوی دەوڵەتی عیراق.\nكێ هەیە ئەو راستییە مێژوییە نەزانێ كە باشووری كوردستان بە كەركوكیشەوە، بەوجۆرە بۆتە بەشێك لە عیراق.\nباشووری كوردستان دوای گۆڕكردنی رێژیمی پێشوو، سەرۆكە فاشیستەكەی، لەگەڵ تەواوی عیراقدا و بەپێی دەستوری هەمیشەیی گەیشتە بڕیاردانی رێژیمی فیدراڵی. گەیشتە پەسندكردنی دەستووری هەمیشەیی لەدەنگدانێكی گشتیدا.\nئیتر چۆن و بە كام لۆجیك دەبێ كەركوك وەك هەولێرو سلێمانی و دهۆك نەبێ و بەشێك نەبێ لەم كوردستانە؟\nمەگەر تەنیا بە لۆجیك و بیری شۆڤینیستانەی بەشێك لە فەرمانڕەوایانی ئێستاو پاشماوەكانی بەعسی سەدام ـ عەفلەقی و رێژیمە بەدناوەكەیان.\nهەر لەم بیرو بۆچوونەشەوەیە هەندێك نووسەرو ئەندام پەرلەمانی عیراق و دام و دەزگای راگەیاندن باسی"خستنەسەرـ ئیلحاق"ی كەركوك بەكوردستانەوە دەكەن! نەك گێڕانەوەی كەركوک بۆسەر هەرێمی كوردستان. هەروا لافی ئەوە لێدەدەن گوایە كوردان دەیانەوێ كەركوك زەوت بكەن و بیخەنە سەر كوردستان، وەک بەشێك نەبێت لە كوردستان، كە لایەنە شۆڤینیستەكان دەیانەوێ بەیەكجارەكی دایببڕن.\nشتێكی ئاشكرایە كە هەر دوودڵی و هەر هەڵوێست لاوازییەك لەلایەنی حزب و هێزە كوردستانییەكانەوە، یان لەلایەن حكومەت و پەرلەمانی كوردستانەوە، بەزیانی كوردستان و بەقازانجی دوژمنان و نەیاران دەگەڕێتەوە.\nهەندێك دەڵێن راستە كەركوك بەشێكە لە كوردستان، بەڵام دەبێ"نەرم و نۆڵ و دیبلۆماسیبین"\nبا پەلەنەكەین و ئەگەر گێڕانەوەی كەركوك دواشبخرێت ئاساییە!!\nهەندێك دەڵێن با ئەوە پەسندبكەین پارێزگای كەركوک ببێتە فیدراڵییەك!!\nئێستاش بیرێكیتر هێنراوەتە ناوەوە، ئەوێش ئەوەیە داوابكەین كەركوك سەربەخۆبێت!! بەڵام چۆن وكێ ئەم "سەربەخۆییە" بڕیار دەدات؟ لە كێ سەربەخۆ بێت؟ لە هەرێمی كوردستان؟!\nهەندێكیش داوادەكەن نێوەندێتی (مەركەزییەت)ی حكومەتی بەغدا بەهێزتر بكرێت و سوپای عیراق دەسەڵات بەسەر هەموو خاكی عیراقدا بگرێت بە كوردستانیشەوە!! بەم بۆچوونەشیان لە دەستورو لە فیدراڵیی بڕیاردراو لادەدەن و دەیسەلمێنن كە نە باوەڕیان بەدەستورەونە بە فیدراڵی.. ئەو هەندە لەپەرلەمانی عیراق و لە حكومەتیشدا باڵادەستن.\nلە راستیدا مەسەلەكە ئابوورییەو سامانی نەوتەكەیەو بەو هەموو نەوت و سامانەی عیراق تێرناخۆن وەك داواكرابێ عراق لەو سامانەی كوردستان بێبەشبێت.\nوەك رۆژی روون ئاشكرایە ئەم بیروباوەڕ گەندەڵانە كە لاوازدەبن جۆرە هەڵوێستێكیان دەبێ و كە كەمێك بەهێزتردەبن هەڵوێستێكیتر.. جا وەرە ئەگەرسوپای عیراق زۆر بەهێزتر بێتەوە دەبێ چیمان پێبكەن؟\nئالێرەوە دەگەمە ئەو ئەنجامەی كە هیچكام لەو بۆچوونانە چاری بنەڕەتیی كێشەكە ناكەن.\nهەمووی مانێڤرو فڕوفێڵ وتەڵەكەبازییە كە لەگەڵ كوردستانی دەكەن.\nتاكە رێگەی چارەسەری بنەڕەتیی كێشەی كەركوك ئەوەیە بێچەندوچوون، بێ ئەملاو ئەولا، بێ دواخستنی چەندجارە، بێ دەستێوەردانی دەرەكی، پارێزگای كەركوك بگەڕێتەوە سەر كوردستان. ئەوەیە كێشەی كەركوك نەخرێتەدەست نەتەوە یەكگرتووەكان، نەخرێتەدەست هیچكەس. حكومەتی فیدراڵی تەواوی سنووری راستەقینەی كوردستان دانپێدابنێت تا فیدراڵییەكە هەر مەرەكەبی سەر كاغەزنەبێت.\nلەبەر ئەوەش كە بەندی ژمارە(140)ی دەستووریان دواخستووەو نایانەوێ پیادەی بكەن.. رێگەی هێنانەدیی ئەو ئامانجە هەستان و رابوونی جەماوەرە، بەتایبەتی لە سەرجەم شارو شارۆچكەو ناوچەكان لە مانگرتن و خۆپیشاندانی سەرانسەریی كۆمەڵانی خەڵكی كوردستان تا گێڕانەوەی كەركوك و ناوچە دابڕاوەكان بۆ سەر هەرێمی كوردستان و یەكخستنی هەموو تواناكان بۆ ئاوەدانكردنەوەو بەرەوپێشچوون.


هه‌ڵوێستی یه‌كێتی دادوه‌ران سه‌باره‌ت به‌جێبه‌جێنه‌كردنی بڕیاری دادگاكان – DHRD\nله‌به‌یاننامه‌یه‌كدا كه‌یه‌كێتی دادوه‌رانی كوردستان له14/2/2012دا بڵاویان كردووه‌ته‌وه و وێنه‌یه‌كیان بۆ رێكخراوه‌كه‌مان ناردووه، سه‌باره‌ت به‌خستنه ئه‌ستۆی ده‌زگاكانی حكومه‌ت و لایه‌نه به‌رپرسه‌كان له‌جێبه‌جێنه‌كردنی بڕیاری دادگاكان، كه‌بووه‌ته هۆی سه‌روه‌ر نه‌بوونی یاسا له‌هه‌رێمی كوردستان به‌سه‌ر هه‌موو لایه‌كدا، ئێمه وه‌ك سه‌نته‌ری په‌ره‌پێدانی دیموكراسی و مافی مرۆڤ پشتگیری ئه‌م هه‌نگاوه‌ی یه‌كێتی دادوه‌رانی كوردستان ده‌كه‌ین سه‌ره‌ڕای ئه‌وه‌ی كه‌هه‌ندێك له‌به‌رپرسانی باڵای حیزبی و حكومی گومان ده‌خه‌نه سه‌ر ده‌سه‌ڵاتی دادوه‌ری كه‌توانای چاره‌سه‌ری كێشه یاساییه‌كانی نییه، له‌كاتێكدا رێكخراوه‌كه‌مان تاكو ئێستا چوار راپۆرتی ده‌ركردووه له‌سه‌ر ئه‌و پێشێلكاریانه‌ی له‌دادگاكانی هه‌رێمی كوردستاندا روو ده‌ده‌ن، وه تێیدا ئاماژه‌مان به‌وه كردووه كه‌له‌چه‌ندین بڕیاری دادگاكاندا لایه‌نه حكومی و ناحكومی و حیزبیه‌كان له‌هه‌رێمی كوردستاندا پێشێلكاری زه‌قیان به‌رامبه‌ر بڕیاره‌كانی دادگا ئه‌نجامداوه، ئه‌مه‌ش بووه‌ته هۆی ئه‌وه‌ی یاسا نه‌توانێت رۆڵی خۆی بگێرێت و ماف بۆ خاوه‌ن ماف بگێڕێته‌وه و تۆمه‌تباران سزای دادپه‌روه‌رانه‌ی خۆیان وه‌ربگرن.\nئه‌م هه‌ڵوێسته‌ی یه‌كێتی دادوه‌ران به‌رز ده‌نرخێنین، له‌هه‌مان كاتدا به‌رپرسیاریه‌تی ده‌سه‌ڵاتی دادوه‌رییه كه‌هه‌ڵوێسته‌ی جدی له‌سه‌ر ئه‌و هه‌موو پێشێلكارییه زه‌قه‌ی یاسا و جێبه‌جێنه‌كردنی بڕیاری دادگاكان هه‌بێت و له‌گه‌ڵ ده‌سه‌ڵاتی جێبه‌جێكردندا به‌زووترین كات سه‌روه‌ری ته‌واو بۆ یاسا بگێڕنه‌وه له‌هه‌رێمی كوردستاندا، له‌گه‌ڵ داخوازییه جه‌ماوه‌رییه‌كاندا سه‌باره‌ت به‌ده‌سه‌ڵاتی دادگاكان و سه‌ربه‌خۆبوونیان و جێبه‌جێكردنی بڕیاره‌كانی دادگا له‌لایه‌ن لایه‌نه به‌رپرسه‌كان، كه‌بڕیاره‌كانی دادگا جێبه‌جێ ناكه‌ن، پێویسته یاسا به‌سه‌ر هه‌موواندا به‌یه‌كسانی جێبه‌جێ بكرێت به‌ده‌سه‌ڵاتدار و هاوڵاتیانه‌وه. تاكو ئۆباڵی جێبه‌جێنه‌كردنی بڕیاری دادگاكان نه‌خرێته ئه‌ستۆی دادگا و دادوه‌رانه‌وه.\nله‌به‌رچی ساڵانه ئه‌و هه‌موو پێشێلكارییه رووده‌ده‌ن... په‌نجه‌مۆر


بەتۆمەتی دەستدرێژی سێکسی بۆسەر کچێک هونەرمەندێک دەستگیر دەکرێت\nماوەی چەند ڕۆژێکە هەواڵی دەستگیرکردنی هونەرمەندی بواری کۆمیدیا (ع، ح، ب) لەتۆڕە کۆمەڵایەتییەکان بڵاوکراوەتەوە.\nئەمڕۆ سێ شەممە ڕێکەوتی ٢٤ ی ئەیلولی ٢٠١٩ هۆگر عەزیز، وتەبێژی پۆلیسی هەولێر ڕایگەیاند" (ع، ح، ب) بۆ ماوی چوار ڕۆژە لەلایی ئێمە دەستگیر کراوە، لەسەر سکاڵای کچێکی هاوڕێی خۆی بەتۆمەتی ئەوەی کە دەستدرێژیی سێکسی کردووەتە سەری دانیشی بە تاوانەکەیدا ناوە ".\nوتەبێژەکەی پۆلیسی هەولێر ئەوەشی خستەڕوو: حەمکۆ بە مادەی ٣٩٥ لە یاسای سزادانی عێراقی دەستگیرکراوە، کە مادە یاساییه‌كه بریتییە لە سزادانی کەسێک کە تاوانی سێکسی دژی کچێک کردووە، کە پێشتر بەڵێنی هاوسەرگیری پێداوە.\n(ع، ح، ب) یەکێکە لە ئەکتەرە ناسراوەکانی بواری کۆمیدیا، بۆ ماوەی زیاتر لە 25 ساڵە وەکو ئەکتەر دەرکەوتوە بەشداری چەندین فیلم و درامای کردوە، چەندین بەرنامەشی کردووە و سێ جار هاوسەرگیری کردووە و هاوسەرگیری سێیەمی ماوەیەک لەمەوبەر بوو.\nئه‌م بابه‌ته 2032 جار خوێنراوه‌ته‌وه


ئه‌و هه‌ڵانه‌ی له كاتی خۆشتندا ئه‌نجامی ده‌ده‌ن\nئاگاداری ئه‌و هه‌ڵانه بن كه له كاتی خۆشتندا ئه‌نجامی ده‌ده‌ن\nزۆر كه‌س هه‌ست به‌و هه‌ڵانه ناكات كه له كاتی خۆشتندا ئه‌نجامی ده‌دات، ره‌نگه به‌هۆی ئه‌وه بێت كه كاریگه‌رییه‌كه‌ی ده‌ستبه‌جێ ده‌رناكه‌وێت، به‌ڵام ئه‌و هه‌ڵانه له ئاینده‌دا ئه‌نجامی خراپی ده‌بێت.\nپێگه‌ی misskyraی ئه‌مریكی ژماره‌یه‌ك له‌و هه‌ڵانه‌ی خستووه‌ته‌ڕوو كه به‌شێك له مرۆڤه‌كان له كاتی خۆشتندا ئه‌نجامی ده‌ده‌ن و چه‌ندین ئامۆژگاری خستووه‌ته‌ڕوو بۆ رێگرتن له كاریگه‌رییه‌كانی، ئه‌مه‌ش به‌شێك له‌و هه‌ڵانه‌یه:\nبه‌كارهێنانی ئاوی زۆر گه‌رم\nخۆشۆردن به ئاوی گه‌رم بۆ ماوه‌یه‌كی زۆر پێستی مرۆڤ له زه‌یته سروشتییه‌كان داده‌ماڵێت و ره‌نگه ببێته‌هۆی هه‌ستكردن به ئاڵۆش.\nره‌نگه ئه‌و كه‌سه‌ی ئالووده‌ی به‌كارهێنانی ئاوی گه‌رم بووه تووشی سووربوونه‌وه‌ی پێست بێت و بۆ خۆبه‌دوورگرتن له‌و حاڵه‌ته باشتره ماوه‌ی خۆشۆردن له 10 خوله‌ك بۆ 15 خوله‌ك زیاتر نه‌بێت و ئاوی شله‌تێن به‌كاربێنێت.\nبه‌كارهێنانی لفكه به توندی\nواباشتره له كاتی خۆشۆردندا لفكه به نه‌رمی به‌كاربهێنرێت، چونكه به‌كارهێنانی لفكه به توندی واتای لابردنی به‌ربه‌سته‌كانی خۆپاراستنی پێست و كه‌مبوونه‌وه‌ی شێی پێست ده‌گه‌یه‌نێت، ئه‌مه‌ش ده‌بێته‌هۆی به‌رهه‌مهێنانی بڕێكی زۆر ماده‌ی چه‌وری كه له‌ش بۆ قه‌ره‌بووكردنه‌وه‌ی شێی له‌ده‌ستدراو ده‌ری ده‌دات و له كۆتاییدا ره‌نگه هه‌وكردنی به‌كتریایی دروست بێت.\nرۆژانه شتنی سه‌ر\nبه‌كارهێنانی رۆژانه‌ی شامپۆ قژ و پێستی سه‌ر له زه‌یته سه‌ره‌كییه‌كان داده‌ماڵێت و ره‌نگه ببێته‌هۆی وه‌رینی قژ، بۆیه باشتره له هه‌فته‌یه‌كدا دووجار قژت به شامپۆ بشۆیت و گه‌ر وشك بوو باشتره بیكه‌یت به هه‌فته‌ی جارێك.\nشۆردن به نینۆك\nشۆردنی سه‌ر به نینۆك ئاسووده‌یی زیاترت پێده‌به‌خشێت، به‌ڵام بۆ قژ و پێستی سه‌ر زیانی هه‌یه و ره‌نگه ببێته‌هۆی برینداربوونی پێستی سه‌ر و ته‌شه‌نه بكات بۆ وه‌رینی قژه‌كه‌ت، بۆیه باشتره سه‌ری په‌نجه به‌كاربهێنیت بۆ شۆردنی سه‌رت.\nئه‌م بابه‌ته 3036 جار خوێنراوه‌ته‌وه\nكوشتیان و كۆرپه‌كه‌شیان به زیندویی له سكی فڕاند\nپزیشكێك گێچه‌ڵی سێكسیی به ده‌یان خوێندكاری كوڕ كردوه


هونه‌رمه‌ندی وێنه‌كێش نه‌شمیل سۆهرابی له لایه‌ن هێزه‌كانی ئیتلاعاتی ڕژیم له بۆكان ده‌ستبه‌سه‌ر كرا | مرۆڤایه‌تی , Mirovayeti\nHome ڕۆژهه‌ڵاتی ناوه‌ڕاست ئێران هونه‌رمه‌ندی وێنه‌كێش نه‌شمیل سۆهرابی له لایه‌ن هێزه‌كانی ئیتلاعاتی ڕژیم له بۆكان ده‌ستبه‌سه‌ر...\nهونه‌رمه‌ندی وێنه‌كێش نه‌شمیل سۆهرابی له لایه‌ن هێزه‌كانی ئیتلاعاتی ڕژیم له بۆكان ده‌ستبه‌سه‌ر كرا\nمرۆڤایه‌تی: ئه‌مڕۆ شه‌ممه ٢ی ڕێبه‌ندان ، كاتژمێر ٨ی سه‌رله به‌یانی هێزه‌كانی ئیداره‌ی ئیتلاعاتی ڕژیم له شاری بۆكان كچه كوردێكی چالاكیان به ناوی نه‌شمیل سۆهرابی ده‌ستبه‌سه‌ر كرد.\nیه‌كێك له نزیكانی بنه‌ماڵه‌ی سۆهرابی وێڕای پشت ڕاستكردنه‌وه‌ی ئه‌و هه‌واڵه بۆ په‌یامنێری مرۆڤایه‌تی گوتی: ئه‌مڕۆ به‌یانی ساعه‌ت ٨ ، هێزه‌كانی ئیداره‌ی ئیتلاعاتی بۆكان به بێ بوونی به‌ڵگه و ئیزنی یاسایی و قه‌زایی هێرشیان كرده سه‌ر بنه‌ماڵه‌ی سۆهرابی و وێڕای پشكنینی ماڵه‌كه ، نه‌شمیلیان ده‌ستبه‌سه‌ر كرد .\nئه‌و ئه‌ندامه‌ی نزیك له بنه‌ماڵه‌ی سۆهرابی گوتی : له كاتی پشكنینی ماڵه‌وه دا یه‌كێك له ژنه مه‌ئمووره‌كانی ئیتلاعات بێڕێزی به نه‌شمیل كردووه و ده‌ستی له سه‌ر هه‌ڵێناوه‌ته‌وه و دواتر كه‌له‌پچه‌ی كردووه و له گه‌ڵ خۆیان بردوویانه .\nئیداره‌ی ئیتلاعاتی بۆكان هۆكاری ده‌ستبه‌سه‌ر كردنی ئه‌و هونه‌رمه‌نده وێنه‌كێشه كورده‌ی بۆ ئه‌وه گه‌ڕاندۆته‌وه كه گوایه نه‌شمیل له ساڵڕۆژی دامه‌زرانی كۆماری كوردستان دا له ناو لاوه‌كان و له پاركی ساحیلیی ئه‌و شاره تراكتی ته‌بلیغی و وێنه‌ی پێشه‌وا قازی محه‌ممه‌دی بڵاو كردۆته‌وه .\nپێویسته بگوترێ كه هونه‌رمه‌ندی وێنه‌كێش نه‌شمیل سۆهرابی تا كاتی ئاماده كردنی ئه‌و هه‌واڵه له چاره‌نووسێكی نادیار دا له ده‌ستبه‌سه‌ریی ئیداره‌ی ئیتلاعات دایه .\nPrevious articleنشمیل سهرابی هنرمند نقاش كورد توسط نیروهای اطلاعات بوکان بازداشت شد.\nNext articleتصادفات جاده‌ای در ارومیه یك نفر را راهی بیمارستان كرد


چاپكراوەكانی ڕۆژی جیهانی شانۆ – سه‌رده‌م\nچاپكراوەكانی ڕۆژی جیهانی شانۆ\nچاپكراوەكانی ڕۆژی جیهانی شانۆ ئێستا لە كتێبخانەكاندا دەستدەكەوێت.\nبەرهەمەكان بریتین لە:\nنوسینی/ زاهیر عەبەڕەش\nئەم كتێبە هەرچەندە باسی شانۆ دەكات، بەڵام باسی شیكاری تێكستی شانۆ، چۆنێتی رێژەی یان هونەری نواندن ناكات، یان باسی ئەوە ناكات كە چۆن دەنگ و رووناكی دروست بكەین، یان دیزاینی جلوبەرگ و مكیاژ بكەین بەڵكو مەشقێكە لەبەردەم ژیاندا دەكرێت، شیكاری هەست و سۆز و بیركردنەوە سیفاتی مرۆڤە لە گەمە و مەشقەكاندا لە فۆرمێكی شانۆیدا.\nبەكارهێنانی شانۆیە یان بە شانۆكردنە بۆ هاوهەستی مرۆڤایەتیمان بەرامبەر مرۆڤەكان.\nشانۆی سەكۆ یان شانۆی دەمەتەقێ: ئەم كتێبە هەرچەندە باسی شانۆ دەكات، بەڵام باسی شیكاری تێكستی شانۆ، چۆنێتیی ڕێژی یان هونەری نواند ناكات، یان باسی ئەوە ناكات كە چۆن دەنگ و ڕووناكی دروست بكەین، یان دیزاینی جلوبەرگ و میكیاژ بكەین، بەڵكو مەشقێكە لە بەردەم ژیاندا دەكرێت، شیكاری هەست و سۆز و بیركردنەوە و سیمپاتی مرۆڤە لە گەمە و مەشقەكاندا، لە فۆرمێكی شانۆیدا. بەكارهێنانی شانۆیە یان بەشانۆكردنە بۆ دروستكردنی هاوهەستیی مرۆڤایەتیمان بەرامبەر مرۆڤەكان.\nبەشی یەكەمی تەرخانە بە پێناسەكردنی شانۆی سەكۆ و بارگراوند و سەرهەڵدانی.\nبەشی دووەمی تایبەتە بە گەمەی سەكۆ، لە گەمەی سەكۆدا گۆڕانكارییەكی كەم لە شانۆی سەكۆدا كراوە، بە هاوكاریی مەشقی ڕوونكردنەوەی بەهاكان و ڕۆڵبینین، كە لەگەڵ دونیای خوێندنی جیهانی خوێندكاراندا بیگونجێنین.\nچاپتەری دووەمی ئەم كتێبە، كە باس لە گەمەی سەكۆ و دارمای پیداگۆگی و مەشقەكان دەكات، وا نەبینرێت كە تەنها میتۆدێك و سەرچاوەیەك بێت، كە لە خوێندنگەكاندا دەبێت بەو شێوەیە وانەی دراما بخوێنرێت، بەڵكو دەشێت دەروازەیەك بێت، ئیلهامبەخش بێت، بۆ لێكۆڵینەوەیەكی فراوانتر، بۆ بیركردنەوەیەكی مرۆڤدۆستانەتر، بۆ هەڵسوكەوتێكی شانۆیانە لە پەیوەندییە كۆمەڵایەتییەكاندا، مەشق و وانەكان بەگوێرەی پێویستی گرووپ و بەشداران دەكرێت.\nمەبەست لەم نووسینە، لێكۆڵینەوەیەكە لەوەی كە چۆن بەهۆی شانۆی سەكۆ كۆمەڵگە دەگۆڕێت و چ كاریگەرییەكی بەسەر كۆمەڵگەدا هەیە.\n-مەرگ لە دەرگا دەدات و دوو شانۆنامەی تر\nنوسینی/ ویلیام سارۆیان\nوەرگێڕانی/ ئازاد بەرزنجی\nسێ شانۆنامەی كورت لە سێ نووسەری جیاوازەوە لە دنیا بینی و شێوازدا . بەڵام دواجار هەرسێ شانۆنامەكە بە تەوەری تەنیایی و نامۆیی و دردۆنگی و نیگەرانیی ئینسانی هاوچەرخدا دەخولێنەوە رووبەرووبوونەوە لەگەڵ مەرگ و نامۆ بوون دارمانی ئینسان و لەبارچوونی خەونەكانی لەسای.\nسیستمی سەرمایەداریدا و هەروەها بە كاریزماكردنی ئەو مامۆستا و سەركردانەی كەوەك فریادرەس تەماشا دەكرێن و پاشان دەردەكەوێت كە هیچ پەیامێكیان بۆ رزگاركردنی مرۆڤەكان پێ نییە و سەریان بۆشە، بابەتەكانی ئەم سێ دەقە پێكدەهێنن.\n-دیمەنێك لە پردەكەوە\nنوسینی/ ئارسەر میلەر\nوەرگێڕانی/ عەلی عوسمان یاقووب\n“ئالفێری” لە شانۆنامەی “دیمەنێك لە پردەكەوە” گوزارشت لە یاسا دەكات، بەڵام گوزارشت لە دادپەروەری ناكات.\nمیلەر زۆر وریایە لە تێكەڵكردنی ئەم دوو چەمكە. لە سەرێكەوە یاسایەك هەیە، كە یاسای وڵاتە، یاسایەكی دانراوە. ئەم یاسایە لە شانۆنامەكانی میلەر بەگشتی، كاریگەر نییە، دەسەڵاتی ئەوەی نییە وا لە تاوانبار بكات سزای تاوانەكەی خۆی وەربگرێت یا مرۆڤی ئاسایی بپارێزێت.\nلە بەرانبەر ئەمەدا، میلەر جەخت لەسەر یاسایەكی تر دەكاتەوە، كە یاسای ڕەوشت و ئاكارە، كە هەڵسوكەوتی ئێمەیە، چ وەكو تاك و چ وەكو كۆمەڵگە، هەڵدەسەنگێنێت.\nئارسەر میلەر (١٩١٥ـ ٢٠٠٥) لە ماوەی شەست ساڵ شانۆنامەنووسیندا، بینەرانی لە سەرتاسەری دونیا، نەك هەر دڵخۆش كردووە، بگرە كاریشی تێكردوون و تەنانەت تووشی حەپەسانیشی كردوون. بە واتایەكی تر، بینەری بەرهەمەكانی ئەو، هەردەم بە ئومێدی لەوە زیاتر بوون، كە هەر كات بەسەر بەرن و دڵخۆش بن، چونكە میلەر لە ڕێگەی شانۆنامەكانی هەوڵ دەدات بینەر فێری ژیان بكات، كێشە كۆمەڵایەتی و مۆڕالییەكانیان بۆ بخاتە ڕوو.\nنوسینی/ ڕزگار حەمەڕەشید\n-تیۆر و پراكتیك لە كتێبەكانی شانۆدا\nنوسینی/ دانا ڕەئووف\nشانۆیەكی بێ تیۆر و شیكاری و ڕاڤە، شانۆیەكی ساكار و بێ یاسا و ڕێسا و ڕووكەشە و هیچ قووڵاییەك لەخۆ ناگرێت، نابێتە هۆی هیچ جۆرە پەیوەندییەكی فرەمەودا و فرەڕەهەند، پرسیار دروست ناكات و شانۆیەكی بێ مێژوو و بێ لێكدانەوە.\nبە پێچەوانەشەوە تیۆر و كتبێبە شانۆییەكان، ژیانێكی تر بە پرۆسەی شانۆ و بە گەشەی شانۆ دەبەخشێن و لە هەموو ڕوویەكەوە دەوڵەمەندی دەكات، قووڵتری دەكاتەوە و مەودایەكی گرنگ و فراوانی پێ دەبەخشێت.\nهیچ هونەرێك هێندەی هونەری شانۆ لەناو تیۆردا كاری نەكردووە، هیچ ژانرێكی ئەدەبییش هێندەی دراما، لەسەر بنەماكانی تیۆر گەشەیەكی بەردەوامی بەخۆیەوە نەدیوە.\nهەموو پرۆسە پراكتیكییەكەی شانۆ لەنێو لاپەڕەكانی كتێب و تێڕوانینێكی هزری و بۆچوونێكی تیۆرییەوە بنەماكانی داڕشتووە، سەرلەنوێ ئەو ئەزموونەی لەسەر شانۆكان بەرجەستەكراون، بوونەتەوە بە بنەمایەكی هزری و ستراكتورێكی تیۆری و دەرگایەكی تریان بەڕووی شانۆدا كردووەتەوە.\nوەرگێڕانی/ فاروق هۆمەر\nئارسەر میلەر لە شانۆنامەی :هەموو كورەكانم: دا هەر بەتەنیا لەوە ناگەرێت كە گرفتی كور و باوكمان بۆ باس بكات ,ئەی كەواتە كە رانی هەقیقی ئەو لە كوێدا خۆی حەشاردابێت؟ ئێمە گەر تا هەنووكە لەوە دواین گرفتی جۆ و كریس لەو خاڵەوە سەرچاوەی گرتووە، كە یاخیبوونی كورە لە باوك، یاخیبونی كورێكە، دەرگیرە بەو منەوە كە تازەكی بە دەستی هێناوە، بابەتی یاخیبونی كریس بەسەر ئەو كردەوە رەوشئامێزانەیەی باوكیدا لەوێوە ئاودەخواتەوە كەوەك كەسێكی باڵا دەستی بەسەر خێزاندا گرتووە، كریس پێی وایە ئەوكردەوەییەی جۆ لە خودپەرستیەوە سەرچاوەی گرتووە پێم ناڵێێت تۆ چییت؟ تۆ ئاژەڵێكیشت تیانابێت؟ ئاژەڵ هاورەگەزی خۆی ناكوژێت.\nئارسەر میلەر، بە پێچەوانەی بەرهەمەكانی پێشووتری كە سێ مانگ بۆ شەش مانگی پێ دەچوو، شانۆنامەی هەموو كوڕەكانمی بە چەند ساڵێك تەواو كرد، تاوەكو بەرلەوەی بگاتە پرۆسەی نمایش، كارێكی توندوتۆڵ و پتەو بێتە دەرەوە و بە دەردی شانۆنامەی ”ئەو پیاوەی هەموو بەختەكان یاوەری بوون” نەچێت، كە هێندەی بەسەردا تێنەپەڕیبوو لە شانۆی برۆدوای تێكشكانێكی گەورەی بەخۆوە دیتبوو.\nلە دەستاودەستێكدا و لە نێوان دەزگا شانۆییەكاندا و لە نێوانی چەند دەرهێنەرێك كە تێگەیشتنێكی ئەوتۆیان بۆ دەقەكە نەبوو، شانۆنامەی هەموو كوڕەكانم، لەسەر داوای میلەر خۆی دەگاتە دەستی ئیلیا كازان، كە لەو ڕۆژگارەدا لەگەڵ گرووپی شانۆدا لە ناوبانگ نزیك دەبووەوە. لە ڕووی پێكهاتەی كلاسیكییەوە و لەو ڕێگەیەوە كە ڕابردوو جارێكی دی خۆی دەخزێنێتەوە نێو داهاتوو و باوەشكردنەوەی گەرمی بۆ ڕیالیزم، تێكستەكە بەو ئاقارەدا دەخوێندرانەوە كە زۆر پێداگیرییانە لەژێر كاریگەریی شانۆ كۆمەڵایەتییەكانی هێنریك ئیبسندا نووسرا بن. میلەر بۆخۆی ددانی بەو كاریگەرییەدا نابوو، له بەرهەمەكانی لەوەوبەریدا هەم لە ڕووی شێوازەوە لەو جۆرە كارانەی ئەزموون كردبوو، هەم هێندێك سەركەوتنیشی تێدا بەدەستهێنابوو.\nهەر ئەوەندەی شانۆنامەكە گەیشتە تەختەی شانۆ، ئیدی دەرگای له بەردەم پێگەیەكی جیهانیدا بۆ خۆی واڵا كرد و باوەشێكی گەرمی بۆ كرایەوە.\nنوسینی/ د. عەبدولعەزیز حەمودە\nوەرگێڕانی/ دلاوەر قەرەداغی\nئەم كتێبە هەوڵێك نییە بۆ دانانی بنەمای دیاریكراو، تا ئەو كەسەی دێتە بوارەكەوە فێری شانۆنامەنووسین ببێ.\nتا هەنووكە هیچ كتێبێكی تیۆری نییە جێگەی ئەو كەلەپوورەی گرتبێتەوە، بۆیە ئەو كەسەی كە بیەوێت فێری هونەری شانۆنامەنووسین ببێ، پێویستە لەسەری ئەدەبیاتی شانۆ بخوێنێتەوە، یەكەم هەنگاو بریتییە لە ئەدەبیاتی شانۆ، پاش ئەمە دەتوانێت بەرەو تیۆرەكان بچێ، كە نموونەی ئەم جۆرە توێژینەوانە دەیانخاتە بەر باس.\nئەم كتێبە یەكەمین سەرەتا و هەوڵێكی نۆبەرەی سیودوو ساڵ لەمەوبەری منە لە بواری وەرگێڕاندا، كە قوتابیی قۆناغی سێی ئەكادیمیای هونەرەجوانەكانی بەغدا بووم و هەر ئەوكاتیش ڕەزامەندیی دەزگای سانسۆری عێراقم بۆ لەچاپدانی وەرگرت، بەڵام بە هۆی بارودۆخی ئەو سەردەمە و تەواوكردنی خوێندن و دووركەوتنەوەم لە شار و وڵات و… هتد، كتێبەكە نەك هەر چاپ نەبوو، بەڵكو لەنێو تەپوتۆزی زەمەن و لەبیرچوونەوەشدا بزر بوو. تا لەو ماوەیەی پێشوودا دەستنووسەكەیم دۆزییەوە و بە پێشنیاری هاوڕێم ئازاد بەرزنجی، كە ئەو كاتی خۆی دەستنووسەكەی خوێندبووەوە، دوای هەندێك چاوپێداگێڕانەوە و پاكنووس و دەستكاری، بڕیاری لەچاپدانیم دا.\nهەندێك جار دوای بینینی نمایشێكی شانۆیی كاڵوكرچ، پرسیارێكی سەیر بە هزرماندا دێت، ئەویش ئەوەیە كە ئاخۆ ناكرێ ببینە خاوەن پێودانگێكی زانستی كە بتوانین شانۆنامەیەكی تۆكمەی پێ بنووسین؟ ئەمەیش بەو مانایە دێت كە ئێمە هەست دەكەین پێویستمان بەو جۆرە پێودانگەیە تا بتوانین تێكستێكی شانۆیی پێ بخوڵقێنین، ڕێك هەروەك خوڵقاندنی ماددەیەكی كیمیایی نوێ لە كارلێكی چەند جۆر ماددەی جیاواز و بە ڕێژەی دیاریكراو. گوتم ئەوە پرسیارێكی سەیرە! ڕاستە پرسیارێكی سەیرە، بەڵام پاڵپێوەنەری پرسیارەكە شتێكی ترە. بێگومان وەڵامەكەیشی ئاشكرایە كە مرۆڤ هەرگیز توانای گەیشتنە ئەو پێودانگەی نییە، چونكە بواری ئەزموونی مرۆڤایەتی شتێكە و ئەو زانستەی كە سەروكاری لەگەڵ ماددەی هەستپێكراو و تیۆرەی ئەبستراكیشدایە، شتێكی تر.\nجیهانی شانۆ جیهانێكی سەیرە، بە ڕادەی ئەوەی كە ئازاری تێدایە، هێندەیش سیحری تێدایە. كەم كەس هەست بەو سیحرە دەكەن. زۆرترین كەس كە هەست بە جوانیی ئەزموونەكە و ئەفسوونەكەی دەكەن، ئەوانەن كە لەنێو خودی نمایشە كامڵە شانۆییەكەدان: نووسەر پاشان دەرهێنەر و ئەكتەرەكان، ئەوانەی كە چەندین شەو و ڕۆژ لە كارێكی بەردەوامدا بەسەردەبەن. ئەگەر دوای نمایشێكی سەركەوتووی شانۆیی لە یەكێك لەوانە بپرسیت ئایا هەست بە چی دەكا؟ ئەوا پێت دەڵێ: هەست بە چێژی سەركەوتن دەكا. هیچ چێژێكیش نییە بە بارتەقای ئەم جۆرە چێژە بێت. ئێمە لێرەدا مەبەستمان لە سەركەوتن، قایلكردنی جەماوەر بە هەموو شتێكی كاڵوكرچ و هەرزانبەها نییە.\n-ژیان لێرەدایە، لەدڵمدا\nسێ شانۆنامەی كورت\nنوسینی/ بەرهەم ئەنوەر


بەرژەوەندیی کورد لەگەڵ عێراقدایە نەک لایەنێکی دیکە - مالیکی.\nئەو ناونیشانەی سەرەوە بەشێکە لە قسەکانی مالیکی - سەرەکوەزیرانی عێراق - لە میانەی چاوپێکەوتنێکی ڕۆژنامەی - عوکاز - ی سعودیدا ، جێگەی ئاماژەپێدانە کاتێک سەرەکوەزیران قسە دەکا دەبێ بزانێ کە خوێندنەوەی جیاجیای وردی بۆ دەکرێ چونکە دەبێتە وێنای سیاسەتی فەرمیی وڵات ، بۆیە دەبێ بە لێوردبونەوەی تەواوەوە بێتە گۆ ، ھەڵوێستی ڕاگەیەنراوی ئەمجارەی نوری مالیکی لەمەڕ مافی بڕیاردانی چارەنوسی گەلەکەمان ھاوشێوەی شۆفینیزمە عەرەبە باڵادەستەکانی پێشوتری عێراق کە خوێنی یەکتریان دەکردە کاسەوە ، کەچی لە بڵند کردنەوەی بەیداخی قەڵاچۆکردنی نەتەوەی کورددا کۆک و تەبا بوون و بە ئەمانەتەوە ڕادەستی یەکتریان دەکرد ، جا کاوێژەکانی مالیکیش نە تازەیە و نە نامۆ کە دەیەوێ وەکو ھاوسەرۆکە ھاوبیر و ھاوشێوەکانی پێشخۆی ھەمان قەوانی سواو لێبداتەوە و وەکو ئەوانیش کورد بەوە تاوانبار بکات کە بە دەستی لایەنێک دەیەوێ ھەنگاو بنێ بۆ ئەوەی لە عێراق جیا بێتەوە ، خۆیان وتەنی : عێراق پارچەپارچە بکەن ، بێئەوەی خوێندنەوەی ھەبێ بۆ خواستی سەربەخۆییبوون بۆ ساڕێژ کردنی پارچەپارچەیی خاکێکی دابەشکراو و گەلێکی بێئاڵا و بێناسنامە و مافی دامەزراندنی دەوڵەتی کوردستان وەکو سەرەتاییترین مافی گەلان ، قسەکانی ناوبراو واتایەک دەبەخشێ و لەوەش زیاتر لە ھەگبەکەیدا جێگەی نابێتەوە کە خاکی کوردستان بە پارچەیەک لە - نیشتمانی عەرەب - و گەلی کوردیش بە بەشێک لە - نەتەوەی عەرەب - دەزانێ ، بەڵام دەبێ بیریان نەچێ کە نە عێراق و نە لایەنێکی دیکە مەحاڵە تا سەر بتوانن خاوەندارێتیمان بکەن و خاکمان بە میراتی باپیری خۆیان بزانن کە نزیکەی سەدەیەکە لە ژێر باری سیاسەتی ڕەگەزپەرستانەی شۆفینیزمیی نەتەوەی باڵادەستدا یەخسیر و داگیر کراوین ، بەڵام ئەوەش دەبێتە مێژویەکی پڕ شەرمەزاریی بۆیان و ڕۆژێک دادێ ئەمڕۆ بێ یا سبەی گەلی کورد بە تەواوی مافەکانی خۆی بگا.\nدوژمنان وەکو پیشەی فرچکپێگرتویان ھەمیشە لە کاتی لاوازییاندا خنەخنیان کردووە و بە خەندەگۆوە بەپیر داواڕەواکانمانەوە ھاتوون بەو مەبەستەی جێپێی خۆیان پتەو بکەن ، پاشان کاژ فڕێ دەدەن و مڵۆزمیی خۆیان ئاشکرا دەکەن و زمانی لۆکەییان دەبێتەوە بە دڕکەزێکەی جاران و چاومان لێسور دەکەنەوە ، لەو چاوپێکەوتنەیدا مالیکی ئەوە بە چاوی کورددا دەداتەوە دەڵێ : ( ئەی ئەوە نیە لە نەوتی باشوری عێراق بەشیان ھەیە ) ، پێدەچێ بیەوێ خۆی لە گێلی بدا کە نەوەد ساڵە لە ژێر دروشمی ( نفت العرب للعرب ) دا بەرھەم و داھاتی سەر و ژێر زەوی وڵاتەکەمان لە لایەن شۆفینیزمی عەرەبی عێراقەوە لووش دەدرێ و دەدرێتە بۆمب و ناپاڵم و خەڵک و خاکی کوردیان پێقڕ و سوتماک دەکرێ ، جا ئێستا کاتی ئەوە ھاتووە ئێمەش وەڵام بەو دروشمە پێیان بڵێین : نەوتی خۆمان بۆ خۆمان و نەوتی خۆتانیش بۆ خۆتان و ماڵی خۆمان جیا دەکەینەوە و چاومان لە ماڵی ئێوە نیە و چیتر خێرمان پێمەکەن ، ئێمەش لەباتی پینەچێتیی بۆ عێراقی ھەڵوەشاوە لەمەودوا سەرقاڵی یەکخستنەوەی ماڵی خۆمان دەبین.\nھەر لەو دیمانە ڕۆژنامەییەیدا بە جەختکردنەوە ڕایدەگەیەنێ : (ئەوەی کورد لە عێراقدا بەدەستیھێناوە - ھەرگیز - کوردی سوریا و تورکیا و ئێران بەو شێوەیە بۆیان نایەتە دەست)، لەھەمانکاتدا دەڵێ: (لەبەر ئەوەی کورد لە پارچەکانی تر - ھەرگیز - ئەوەیان بۆ ناچێتە سەر) ، وەکو ئەوەی پێمان بڵێ لە ئاسمانەوە سروشی - ھەرگیز - ی بۆ ھاتۆتە خوارەوە بۆیە وا بە مکوڕییەوە بە - ھەرگیز - دەمانترسێنێ کە ئەم - ھەرگیز - بەکارھێنانە لە یاسای ژیاندا جێگەی نابێتەوە چ جای لە زانستی سیاسەتدا ، دیارە لەوەپێشیش لەو بڕوایەدا نەبووە و پێی وابووە کە - ھەرگیز - پیرەدیکتاتۆرەکانی چەندین ساڵەی دەسەڵاتدارێتی عەرەب ئاوھا بە دوای یەکدا تاج و تەخت و بەختیان سەروەنگون نابێ ! ، بۆیە پێویستە بە ھەمان - ھەرگیز - ەکەی ئەوان ئێمەش ڕایبگەیەنین کە ئێمە پێکھاتەیەک نین لەوان و خاک و زمان و داب و نەریت و کلتور و کەلەپور و ڕۆشنبیری و باری کۆمەڵایەتی و ھەموو شتێکمان لەگەڵ ئەواندا جیاوازە ، چونکە مالیکییەکان بێئاگان لەوەی ھەمو شتێک لە ژیاندا ڕێژەییە نەک ڕەھا و بە ڕەھا قسە کردن بەڵگەی نەزانییانە و نەزانیش ئەستەمە لە زمانی پێکەوەژیان بگا.\nلە لایەکی ترەوە ھۆشداریمان دەداتێ کە: (ئەوەی لێرەش لە عێراق ھەیە جیاوازە لە باشوری سودان ، ئەزمونەکان کۆپی ناکرێن ، باشوری سودان ھۆکاری تایبەتی ھەبوو ، ژمارەیەک دەوڵەت لە پشتی بوون ، بەڵام ھەرێمی کوردستان ژمارەیەک دەوڵەت دەوریان گرتووە) ، بەم درەنگوەختە و بە دزەنیگاوە ئاماژەمان پێدەدا و کۆبونەوەی وەزیرانی دەرەوەی وڵاتە دوژمنەکانی کورد - تورکیا و ئێران و عێراق و سوریا - مان بیر دەخاتەوە کە ھاوکاتی پێشڕەویی شۆڕشی گەلی کورد کۆ دەبونەوە بۆ پیلانگێڕی و درەنگخستنی سەرکەوتنەکان و پێیوایە سەردەم سەردەمی سەدامی دیکتاتۆرە و دەتوانێ لاسایی ئەو بکاتەوە ، نەبادە لەوەی لە سەردەمی زانست و کرانەوە و ئەنتەرنێتدا دۆخەکە گۆڕاوە و لاوانی کورد توانیویانە دەیان ماڵپەڕی وەچەکانی ئەتاتورکی فاشیزم ھاک بکەن و ئاڵای کوردستان و دروشم و وێنەی شەھید و سەرکردەی کورد لەسەر دڵی دڕندەترین دوژمندا بچەقێنن کە بە لوتبەرزییەوە نکوڵی لە بونمان دەکەن و بە تورکە کێوی و شاخاوی ناومان دەبەن.\nلە چەندین بۆنەدا مەسعود بەرزانی - سەرۆکھەرێمی کوردستان - ھەندێ جار بە ژێر لێوەوە و ھەندێ جاریش ڕاشکاوانە لە دەرگای سەربەخۆیی کوردستانی داوە و لە بەرامبەردا شۆفینییەکان بە ھەڕەشە وەڵامیان داوەتەوە ، دیارە ھەڵوێستی لەم شێوەیەی سەرۆکی ھەرێم ئەگەر ببێتە کردار پشتیوانییەکی سەرتاسەریی خەڵکی لەگەڵدایە ، بۆیە پێویستە بە مکوڕییەوە کاری بۆ بکرێ و لە دروشمەوە بخرێتە سەر ڕاستەڕێی واقیع و ببێتە بەرنامەیەکی یەکگرتووی تەواوی حیزب و لایەنە سیاسییەکان بۆ ئەوەی ھاوچەشنەکانی مالیکیش خوێندنەوەی ھەڵە بۆ مافە زەوتکراوەکانمان نەکەن و تەواوی تواناکانمان وەگەڕ بخەین تا ویستی ڕەگەزپەرستانەی تواندنەوەی گەلەکەمان لە نێو بۆتەقەی عروبەچێتیدا زیندەچاڵ بکەین.\nنوری مالیکی دەبوایە کاتێک ئەو ھەڵوێستەی دەرببڕیبایە ھیچ نەبێ:\n١ - دەسپێشخەری سڕینەوەی ئاسەواری ئەنفالە بەدناوەکان و شار و گوندە کیمیابارانکراوەکانی بکردایە کە لەسەر دەستی دەسەڵاتدارێتی عەرەبیی شۆفینیزمی ناوەندەوە دوچاری جینۆساید و کارەساتی مرۆیی ھاتوون و بودجەی تایبەتی لە دەسەڵاتی ناوەندییەوە بۆ تەرخان بکردایە و قەرەبۆی مادی و مەعنەوییانی بکردنایە نەک ببێتە درێژەپێدەری ھەمان سیاسەتی نامرۆڤانە .\n٢ - بە ڕژدی کاری بۆ نەھێشتنی سێکوچکەی سیاسەتی تەعریب و تەرحیل و تەھجیر لە ناوچە سنورییەکانی باشوری باشوری کوردستان بکردایە نەک وەکو ئێستا بە دوای ھەلی ڕەخساودا ویڵ بێ بۆ زیاتر برەو پێدانی .\n٣ - ئەگەر لە ماوەی نۆساڵی دوای نەمانی ڕژێمی بەعسەوە کار بکرایە بۆ جێبەجێ کردنی مادەی - ١٤٠ - و ئاساییکردنەوەی ئەو دۆخەی کە بەعسییەکان لە ھەمبەر ناوچە داگیرەکانی کوردستان خولقاندویانە ئەوا ئەوسا ئێمەش ئحمێکمان بۆ قسەکانی جەنابی دەکرد.\nبەھەرحاڵ لە مار چاوەڕوانیی ھەنگوین ناکرێ ، ئەوەی مالیکی دەیڵێ و دەیەوێ پەیامێکی ژەھراوی کۆن و بەسەرچووە و لێی تێدەگەین ، بەڵام دەبێ ئێمەی گەلی ستەملێکراوی کورد ببینە جەستەیەکی خۆشەکراوی دژەژەھر و نەسڵەمێینەوە لە تێفکرینی بنیاتنانی دەوڵەتی سەربەخۆی خۆمان چونکە بارودۆخی سیاسیی ئەمڕۆی جیھان لە ھەموو کاتێک لەبارترە بۆمان ، لەھەمانکاتدا بە دروشمی سەرکردایەتی کوردیش نەکەوینە ھەلەکەسەما و دەبێ خۆمان بڕیاردەری ئاییندەی خۆمان بین چونکە ئەوان ھێندەی سەرقاڵی پینەوپەڕۆ کردنی عێراقی ھەڵوەشاوەی دوای سەدام حوسێن و لە غەمی بەشەبودجەی زیاتری خۆیانن بۆ بەرژەوەندیی حیزب، ھێندە سەربەخۆبوونی کوردستانیان بۆ بەرژەوەندیی نەتەوە لا مەبەست نەبووە و نیە ، ئەگینا دەمێک بوو لە وەدیھێنانی ئامانجی نەتەوایەتیمان نزیک دەبووینەوە، پێویستە کار بۆ بەمیللیکردنی سەربەخۆیی بکەین بەدەر لە ویستی حیزب و سەرکردەکان تا ناچاریان بکەین بە کردەوە بێنە ژێر باری خواستی گەلەوە و تێکڕا بە مکوڕییەوە کار بۆ ھێنانەدیی ئامانجی لەمێژینەمان بکەین نەک تەنھا لە بۆنەکان وەکو دروشمی قەتیس لە ھۆڵە داخراوەکاندا بوترێتەوە و دوای چەپڵەڕێزان بیر بچێتەوە ، دەبا ھەمومان یەکڕیز و یەکدەنگ جیاوازییەکانمان بخەینە خزمەتی سەربەخۆیی کوردستانەوە و بە گیانێکی نیشتمانپەروەرانەوە پاڵپشتی بەستنی کۆنگرەی نەتەوەیی بین و کاری ئەمڕۆمان دوا نەخەین بۆ سبەی.


گواستنەوەی سێ بەندکراوی بەندیخانەی ئورمیە بۆ ئیتلاعاتی ئەو شارە\n15:14 - 2 November 2019\nهەنگاو: سێ بەندکراوی مەزهەبی کە هاوینی ئەمساڵ دەستبەسەر و لە بەندیخانەی ئورمیە ڕاگیرابوون بۆ ئیدارەی ئیتلاعاتی ئەو شارە گوازراونەتەوە.\nبەپێی هەواڵی گەیشتوو بە ڕێکخراوی مافی مرۆڤی هەنگاو، بەیانی ڕۆژی شەممە ١١ی خەزەڵوەری ٢٧١٩(٢ی نۆڤەمبەری ٢٠١٩)، سێ کەس لە بەندکراوانی بەندی سیاسی و مەزهەبی بەندیخانەی ناوەندی ئورمیە بە ناوەکانی “مەنسور دودکانلوو میلان”، “ئەکبەر ڕەشیدی” و “رەسووڵ ڕەشیدی” بۆ ئیدارەی ئیتلاعاتی ئەو شارە گوازرانەتەوە.\nبە وتەی سەرچاوەیەکی ئاگادار، ئەو سێ هاووڵاتییە کورد و خەڵکی شاری سەڵماسن کە هاوینی ئەمساڵ بە تۆمەی چالاکی مەزهەبی و ئەندامەتی لە گروپە توندئاژۆ ئیسلامییەکان دەستبەسەر کرابوون و تا ئێستا بە بێ ڕوون بوونەوەی چارەنوسیان لە بەندیخانەی ئورمیە ڕاگیراون.\nئەو سەرچاوەیە لە درێژەدا ڕایگەیاند کە. ئەکبەر ڕەشیدی ڕۆژی یەکشەممە ٢٣ی پووشپەڕی ٢٧١٩ (١٤ی ژوئیەی ٢٠١٩)، رەسووڵ ڕەشیدی ڕۆژی پێنجشەممە ١٠ گەلاوێژ (١ی ئاگۆست) و مەنسوور دودکانلوو میلان ڕۆژی چوارشەممە ١٦ی گەلاوێژ (٧ی ئاگۆست) لە لایەن هێزەکانی ئیدارەی ئیتلاعاتی سەڵماس دەستبەسەر کراون.\nهەتا ئێستا هەواڵی دەستبەسەرکرانی ئەو سێ هاووڵاتییە میدیایی نەبووەتە و هەنگاو وەکوو یەکەم سەرچاوە بڵاوی دەکاتەوە.


یه‌كێتى تۆپی پێی كوردستان بڕیار و راسپاده‌ى نوێی ده‌ركرد\nئه‌مڕۆ شه‌ممه 31/10/2020 به ئاماده‌بوونى سه‌رۆك و جێگر و سه‌رجه‌م ئه‌ندامه‌كانى، یه‌كێتى تۆپی پێی كوردستان كۆبوونه‌وه‌ى ئاسایی خۆى ئه‌نجامدا و، ئه‌م بڕیار و راسپاردانه‌ى خواره‌وه‌ى ده‌ركرد:\n1- رۆژى شه‌ممه رێكه‌وتى 7/11/2020 كۆبوونه‌وه‌ى و تیروپشكى خولى پله‌یه‌كى فوتساڵى كچانى كوردستان، له كاتژمێر 11:00 ـى به‌یانى له باره‌گه‌ى یه‌كێتییه‌كه‌مان ئه‌نجام ده‌درێت، هه‌ر یانه‌یه‌ك ئاره‌زووى به‌شدارییكردنى هه‌یه، ده‌توانێت له كاتى دیارییكراو له كۆبوونه‌وه‌كه ئاماده بێت.\n2- هیچ یاریزانێك و راهێنه‌رێكى فوتساڵى كوردستان ناتوانێت به‌شدارى له چالاكییه‌كانى یه‌كێتى تۆپی پێی عێراق و، هه‌ڵبژارده‌ى فوتساڵى كچانى عێراق بكات، تاكو ره‌زامه‌ندى یه‌كێتى تۆپی پێی كوردستانى نه‌بێت.\n3- تاقیكردنه‌وه‌ى جه‌سته‌یی و تیۆرى ناوبژیوانانى كوردستان له رێكه‌وتى (17 و 18 و 19) ـى مانگى 11 ـى 2020 ئه‌نجام ده‌درێت.\n4- هه‌ردوو یانه‌ى (خانه‌قین و گاره) ده‌توانن به‌شدارى له خولى پله‌یه‌كى تۆپی پێی كوردستان بۆ وه‌رزى 2020/2021 بكه‌ن.\nتێبینى: ئه‌مڕۆ كۆبوونه‌وه‌ى هونه‌رى و تیروپشكى خولى پله‌یه‌كى كوردستان بۆ وه‌زرى 2020/2021 ئه‌نجامدرا، ژماره‌ى یانه‌كان (12) یانه‌یه و به‌سه‌ر دوو كۆمه‌ڵه دابه‌شكراون، خوله‌كه له 30/11/2020 ده‌ستپێده‌كات، رۆژى شه‌ممه‌ى داهاتوو به وردى باس له چۆنیه‌تى و به‌رێوه‌چوونى شێوازى خوله‌كه بڵاو ده‌كه‌ینه‌وه.\nبافڵ تاڵەبانی: بڕیارمانداوە ئەوانە دەستگیر بکەین کە کاری مافیایی ئەنجام دەدەن